Susulan Laporan NFP, EUR/USD Melonjak Lebih 100 Pips!

US dolar dijangka akan terus bergerak lemah pada minggu ini susulan laporan data pekerjaan NFP Amerika Syarikat (AS) untuk bulan April yang diterbitkan dengan bacaan mengecewakan.
Meleset berbanding jangkaan untuk meningkat hampir ke paras 1 juta, pertambahan pekerjaan AS sebaliknya sekadar mencatatkan angka 266,000 lebih rendah berbanding 770,000 pada bacaan bulan sebelumnya. Malah, kadar pengangguran juga turut meningkat.
Pada carta harga pasangan mata wang EUR/USD, harga melonjak dari zon SBR (support become resistance) 1.20600 sehingga sehingga ke zon resistance 1.21700 selepas laporan NFP diterbitkan.
Selain penyusutan US dolar, terdapat juga faktor yang menyokong mata wang Euro untuk mendorong kenaikan lebih tinggi pada carta EUR/USD.
Presiden Suruhanjaya Eropah, Ursula von der Leyen mengumumkan bahawa Kesatuan Eropah (EU) telah mengikat perjanjian bersama BioNTech/Pfizer untuk tambahan 1.8 bilion dos vaksin Coronavirus untuk tahun 2021 hingga 2023.

Memulakan dagangan pada minggu ini, harga sedikit meningkat ke paras 1.21800 pada awal sesi Asia untuk rekod paras tertinggi 11 minggu sebelum susut semula ke paras 1.21500.
 Dengan situasi semasa, pelabur akan menjangkakan kenaikan lebih tinggi harga pada carta EUR/USD untuk minggu ini dengan jangkaan US dolar yang terus lemah.
Kenaikan harga selanjutnya bakal ke paras ketinggian 1.22500 dan juga 1.23000. Kenaikan ke paras tersebut akan merekodkan paras tertinggi terbaru 18 minggu.
Namun jika harga susut semula, zon RBS (resistance become support) 1.20900-1.20600 akan kembali menjadi tumpuan.
Penurunan lebih rendah bakal ke paras support 1.20000 yang telah menyokong harga naik semula pada dagangan minggu lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Tersentak Oleh Kejutan Amukan US Dolar!

Pasaran telah menyaksikan lonjakan bertenaga US dolar pada dagangan Khamis semalam mencatatkan kenaikan ke paras tertinggi 3 minggu.
Menyokong pengukuhan US dolar apabila data jualan runcit Amerika Syarikat (AS) yang diterbitkan pada sesi New York semalam mencatatkan angka yang meningkat jauh lebih tinggi mengatasi jangkaan dan bacaan sebelum ini.
Bacaan data jualan runcit bagi bulan Ogos yang positif itu telah mencetuskan semula keyakinan pelabur untuk jangkaan pengetatan polisi oleh Federal Reserve (Fed).
Sementara mata wang Euro disokong oleh jangkaan kadar inflasi oleh European Central (ECB) dengan prospek kenaikan kadar lebih awal. Faktor tersebut dilihat menyokong mata wang Euro pada sesi Eropah semalam namun kemudiannya terus dibayangi oleh pengukuhan ketara US dolar dalam pasaran.
 Pound Sterling pula dilihat masih berada dalam tekanan walaupuan sentimen bertukar hawkish berlegar pada bank pusat England (BOE) susulan laporan inflasi UK yang diterbitkan meningkat minggu ini.
Mata wang komoditi dolar Australia dan dolar New Zealand turut pamerkan kejatuhan nilai yang ketara berikutan tekanan oleh US dolar.
Pelabur turut melepaskan pegangan dolar Aussie susulan laporan pekerjaan Australia yang diterbitkan pada sesi Asia semalam menyaksikan ekonomi kehilangan sehingga 146,000 pekerjaan pada bulan Ogos.
Dolar Kanada walaupun bagaimanapun dinilai stabil walaupun data ekonomi domestik tidaklah begitu memberangsangkan. Namun, ancaman bencana terhadap pasaran minyak mentah dijangka untuk terus menyokong harga minyak sekaligus memberi kelebihan kepada pergerakan Loonie.
Impak pengukuhan US dolar turut mempengaruhi pergerakan komoditi emas apabila kejatuhan ketara nilai logam kuning berharga itu semalam di bawah paras $1,800 sehingga mencecah paras terendah terbaru 5 minggu pada $1,745.


Kekal Bearish, GBP/USD Tak Berhenti Catatkan Paras Terendah Terbaru 2 Tahun

Walaupun US dolar sedikit bertenang pada dagangan Rabu semalam daripada pengukuhan sejak penghujung minggu lalu, namun mata wang Pound gagal memanfaatkan peluang untuk meningkat dalam pasaran.
Sebaliknya Pound terus mengalami penyusutan lebih rendah berbanding US dolar sehingga dagangan bersambung ke sesi Asia pagi Khamis ini mencatatkan paras terendah terbaru 2 tahun lagi.
Pelabur berkemungkinan berwaspada menjangkakan penyusutan US dolar berterusan sehingga ke penghujung minggu dengan jangkaan laporan data NFP Amerika Syarikat (AS) bakal mencatatkan penurunan pada angka pertambahan pekerjaan bulan Ogos.

Jika diperhatikan pergerakan harga pada carta pasangan mata wang GBP/USD, harga dilihat telah susut ke paras 1.16000 pada sesi New York semalam sebelum menyambung penurunan lebih rendah lagi di sesi Asia pagi ini.
Harga kekal pamerkan pergerakan pada trend bearish di mana paras rintangan Moving Average 50 (MA50) pada rangka masa 1 jam di carta GBP/USD kekal menghalang harga daripada membuat kenaikan sepanjang dagangan minggu ini.
Penurunan harga di sesi Asia dilihat mencecah ke paras sekitar 1.15700 dan dijangka akan menyambung lagi corak bearish tersebut pada sesi-sesi berikutnya.
 Untuk jangkaan penurunan lanjut, sasaran adalah pada sekitar 1.14000 untuk menguji paras terendah yang dicecah harga pada dagangan Mac 2020 yang lalu.
Sebaliknya jika kenaikan harga mula berlaku, harga perlu melepasi halangan MA50 sekitar paras 1.16500 sebelum memberi isyarat perubahan trend bullish pada carta harga.
Kenaikan yang diteruskan dilihat akan menguji rintangan pada zon SBR (support become resistance) 1.18000 untuk catatkan paras tertinggi terbaru 1 minggu.
Kenaikan seterusnya akan kembali ke paras tumpuan 1.18800 yang menjadi rintangan harga pada dagangan minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Sesi Dagangan Asia

Matawang yen mengukuh dalam awal sesi dagangan Asia pada hari Jumaat berikutan pasaran kewangan memberi tumpuan pada pekerjaan US.
Para pelabur juga berhati-hati selepas prestasi yang lemah dalam pasaran Wall Street dan kekecewaan terhadap sentimen data ekonomi yang kukuh semakin pudar. Dalam masa yang sama hasil bon menyusut selepas pergerakan yang perlahan inflasi dalam zon eropah.
US dolar mula melemah selepas the Fed mentetapkan tiada perubahan dalam kadar faedah dan nada yang kurang hawkish dalam kenyataan yang diucapkan semasa mesyuarat.
Indeks US dolar menyusut berbanding matawang utama lain sebanyak 0.09% kepada 92.20 setakat jam 10.00 pagi.
 Menurut ANZ, data-data Macro daripada US dan Eropah sedang berusaha untuk memenuhi sasaran.
Tumpuan kini diberikan pada data pekerjaan yang akan dikeluarkan pada hari ini. NFP dijangka akan meningkat sebanyak 192,000 pekerjaan pada bulan lepas selepas naik 103,000 pada bulan Mac.
Pelabur juga memberi perhatian pada rundingan perdagangan US-China, walaupun penganalisis mengatakan mereka kurang yakin bahawa mereka akan mencapai kata sepakat yang memenangkan 2 belah pihak.
Matawang USD/JPY menyusut sebanyak 0.17% kepada 109.00.
Matawang EUR/USD mengukuh sebanyak 0.03% kepada 1.1992.


EUR/USD Terus Meningkat Selepas Mesyuarat ECB

US dolar pamerkan pengukuhan pada sesi New York semalam susulan pasaran memberi reaksi terhadap peningkatan semula hasil perbendaharaan Amerika Syarikat (AS). Sebelumnya, hasil perbendaharaan yang susut telah mendorong penyusutan US dolar.
Namun, penganalisis menjangkakan US dolar bakal bergerak lemah semula untuk mengakhiri dagangan minggu ini berikutan laporan Presiden AS Joe Biden telah menandatangani pakej rangsangan yang bernilai $1.9 trilion.
Indeks-indeks utama pasaran Wall Street mencatatkan peningkatan untuk hari ketiga dengan S&P 500 ke paras rekod tertinggi sepanjang masa. Isyarat untuk sentimen risk-on pasaran akan menambahkan tekanan buat US dolar.
Pada dagangan Khamis semalam, US dolar bergerak lemah di sesi Asia dan Eropah sebelum pengukuhan agak ketara dipamerkan pada sesi New York. Situasi pengukuhan dilihat sementara sebelum bergerak lemah semula sehingga penghujung sesi.
Pada carta harga pasangan mata wang EUR/USD semalam, harga telah membuat kenaikan ke zon rintangan 1.19700 sebelum penurunan semula harga pada sesi New York susulan pengukuhan yang dipamerkan US dolar.
Di samping itu, mata wang Euro turut ditekan oleh keputusan mesyuarat polisi bank pusat Eropah (ECB) yang menyaksikan kadar faedah terus dikekalkan.
 ECB bersedia untuk meningkatkan lagi pelonggaran kuantitatif bagi mengimbangi hasil bon Eropah yang dilihat akan memberi kesan penyusutan nilai buat Euro.
Namun, Euro kembali dilihat bergerak kukuh berbanding US dolar pada penghujung sesi New York semalam menutup dagangan sekitar paras 1.19900.
Pergerakan harga seterusnya dilihat akan menguji zon SBR (support become resistance) 1.20000 dengan jangkaan kenaikan yang diteruskan akan menuju pula ke zon tumpuan sebelum ini sekitar 1.20600-1.20900.
Sebaliknya jika harga menjunam semula di bawah paras1.19800, paras 1.19000 pada zon RBS (resistance become support) akan menjadi paras sokongan harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GOLD Papar Kenaikan Lagi Pada Dagangan Penghujung Minggu

Penyusutan berterusan US dolar sehingga dagangan penghujung minggu telah menyokong kenaikan harga emas di atas paras harga $1900 semula.
Pada dagangan semalam pada carta XAU/USD, harga telah menguji paras 1900.00 namun gagal melepasinya sebelum menunjukkan penurunan semula.
Kenaikan yang dipaparkan pada hari ini telah berjaya melepasi paras 1900.00 dan menuju zon resistance yang diuji minggu lalu sekitar 1917.00.
US dolar kian susut nilai ekoran sentimen pasaran yang semakin dipulihkan dengan perkembangan pakej rangsangan ekonomi Amerika Syarikat (AS).
Presiden Donald Trump dilihat telah berubah fikiran dalam perbincangan bersama Demokrat dan beliau mahukan sokongan fiskal yang lebih besar dilaksanakan.
Laporan tersebut telah meningkatkan pasaran saham dan dagangan emas juga turut meningkat dengan penyusutan US dolar.
 Kenaikan harga yang melepasi paras rintangan minggu lalu bakal menuju ke paras 1938.00 pada zon SBR (support become resistance) sebelum meneruskan kenaikan lebih tinggi.
Sebaliknya jika penurunan harga kembali berlaku, paras 1900.00 akan kembali menjadi tumpuan untuk pelabur menilai adakah harga mampu turun lebih rendah.
Seterusnya zon support pada 1850.00 akan menjadi destinasi tumpuan pada penurunan harga yang diteruskan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kelulusan Penangguhan Brexit Bergantung Kepada Keputusan Parlimen UK – Donald Tusk

Presiden Majlis Eropah, Donald Tusk memberitahu bahawa beliau sedang berunding dengan pemimpin-pemimpin Kesatuan Eropah (EU) mengenai bagaimana untuk bertindak ke atas permohonan UK untuk penangguhan.
Perjanjian yang dicapai bersama UK adalah pada dasarnya sama dengan perjanjian yang dipersetujui bersama kerajaan Theresa May dahulu namun terdapat sedikit perubahan dalam protokol Ireland dan Ireland Utara mengenai backstop.
Penerimaan Perdana Menteri UK Boris Johnson untuk melaksanakan pemeriksaan kastam di pintu masuk ke Ireland Utara akan membolehkan pemeriksaan sempadan atau backstop antara Ireland dan Ireland Utara dapat dielakkan dan akan memastikan integriti Pasaran Tunggal.
Menurut Tusk, adalah jelas bahawa keputusan perundingan ini sangat bergantung kepada apa yang diputuskan oleh parlimen UK dan perlu bersedia untuk menghadapi setiap senario. Beliau turut menambah bahawa no-deal Brexit tidak akan pernah menjadi keputusan EU.
 Sementara itu, Perdana Menteri UK Boris Johnson menghadapi dua undian penting di parlimen hari ini yang akan menentukan sama ada beliau dapat menunaikan janji untuk mengetuai pengeluaran Britrain daripada EU pada tarikh akhir 31 Oktober ini.
Pada malam Isnin, kerajaan telah menerbitkan Rang undang-undang Perjanjian Pengeluaran berjumlah 110 halaman dan bersama-sama dengan 125 muka surat nota penjelasan. Sehubungan itu, Pemimpin Dewan Rakyat Rees-Mogg mengatakan bahawa perbahasan parlimen terhadap Rang Undang-undang Perjanjian Pengeluaran akan bermula pada hari ini
Bagaimanapun, ahli parlimen secara kerasnya mengutuk PM Johnson kerana masa yang diberikan untuk membahaskan draf undang-undang tersebut adalah terlalu singkat.
Pada masa yang sama, Presiden Suruhanjaya Eropah, Jean-Claude Juncker telah mengeluarkan kenyataan bahawa Brexit hanya membuang masa dan tenaga dan menyatakan kekesalannya terhadap keputusan Britain untuk meninggalkan EU.


GBP/USD Berlegar Di Paras Tertinggi 2 Minggu, Mampukah Harga Teruskan Kenaikan?

Dagangan Pound Sterling berbanding US dolar pada carta GBP/USD kekal berada sekitar paras tertinggi 2 minggu dengan pelabur tetap berhati-hati menantikan perkembangan terbaru isu semasa yang mempengaruhi kedua-dua matawang.
Kenaikan bagi dagangan Pound dilihat tidak berjaya meneruskan momentum pengukuhan untuk mengambil kesempatan di atas penyusutan ketara US dolar.
Pesuruhjaya Perdagangan Kesatuan Eropah (EU), Phil Hogan mengeluarkan kenyataan bahawa Perdana Menteri Boris Johnson berkemungkinan terpaksa melanjutkan tempoh beralihan Brexit melebihi tahun 2020 seperti yang diperkatakan sebelum ini.
Jika diperhatikan pergerakan harga pada carta GBP/USD, harga telah mula menunjukkan trend menaik sejak dari minggu lalu.
Harga yang bergerak dari zon support hampir di paras 1.29000 telah melepasi garisan halangan dinamik Moving Average 50 (MA50) sebelum kenaikan menuju zon SBR (support become resistance) sekitar 1.31000.
Harga bergerak mendatar di paras SBR tersebut bermula dagangan minggu ini iaitu pada Isnin dan bersambung pada hari ini.
 Kenaikan harga agak terbatas ekoran faktor ketidaktentuan Brexit yang menghalang untuk harga meneruskan lonjakan lebih tinggi.
Namun jika kenaikan harga berlaku, zon SBR pada paras 1.33000 dilihat bakal menjadi destinasi tumpuan harga yang seterusnya sebelum kenaikan diteruskan menuju zon resistance pada ketinggian 1.3500.
Sebaliknya jika penurunan harga kembali dipamerkan, harga bakal kembali turun semula menuju paras tumpuan 1.30000.
Penurunan lebih rendah akan menguji semula zon support 1.29000 yang gagal ditembusi minggu lalu selepas siri penurunan harga berlaku pada dagangan sebelumnya.
Lihat gambar carta pasangan matawang GBP/USD di bawah untuk rujukan analisis teknikal anda.


Analisis GOLD – Harga Menjunam Di Bawah Paras $1,800

Jika sebelum ini harga emas gagal manfaatkan peluang ketika US dolar masih bergerak lemah, namun situasi menjadi lebih parah buat logam kuning berharga tersebut apabila US dolar kembali mengukuh semula.
Sesi New York semalam kembali menyaksikan lonjakan nilai US dolar dalam pasaran yang disokong kenaikan pada hasil perbendaharaan AS dengan prospek pemulihan ekonomi dan peningkatan inflasi.
Faktor tersebut telah melenyapkan momentum kejatuhan US dolar yang berlarutan sejak minggu lalu sehingga bersambung di awal minggu ini.
Pengukuhan semula US dolar telah memberi tekanan terhadap dagangan emas semasa susulan pergerakan mendatar pada dagangan awal minggu.
Pada carta harga XAU/USD yang mengukur nilai emas berbanding US dolar telah melihatkan harga telah jatuh lebih rendah dari zon 1820.00 selepas pergerakan mendatar.
Pergerakan harga lebih agresif apabila harga jatuh di bawah paras 1800.00 sebelum kenaikan semula harga. Namun harga gagal melepasi paras halangan Moving Average 50 (MA50) sebelum menyambung penurunan semula dengan pelabur menilai perubahan trend bearish buat emas.
 Harga yang bergerak di bawah paras 1800.00 telah menguji paras support harga pada awal Februari sekitar 1785.00. Pergerakan harga perlahan sekitar paras tersebut sehingga dagangan bersambung pada Rabu.
Jika harga berjaya meneruskan penurunan lebih rendah melepasi support 1785.00 bakal menuju ke paras tumpuan seterusnya pada 1765.00.
Sekiranya harga cuba membuat kenaikan semula di atas paras 1800.00, halangan MA50 akan diuji untuk harga kembali semula ke zon halangan 1820.00.
Seterusnya, sasaran lebih tinggi untuk kenaikan adalah menuju paras 1850.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Bacaan Data PMI Yang Bercampur Beri Tekanan Terhadap Matawang Euro

Dagangan pada sesi Eropah hari ini memperlihatkan matawang euro melonjak susulan penerbitan data PMI Pembuatan di Jerman mencatatkan peningkatan yang menjangkaui jangkaan pasaran.
Data PMI Perkhidmatan Perancis bagi November 2019 kekal tidak berubah daripada bacaan yang dicatatkan bulan Oktober pada 52.9, tersasar sedikit daripada jangkaan oleh pasaran pada 53.0. Bagaimanapun, pesanan dan pekerjaan baru menunjukkan kenaikan pada kadar yang kukuh.
Hal ini berlaku sebaliknya kepada data PMI Pembuatan Perancis yang memperoleh peningkatan kepada 51.6 daripada bacaan terdahulu pada 50.7, mengatasi jangkaan pasaran yang diunjurkan pada 50.9. Pembacaan ini menunjukkan peningkatan yang paling cepat dalam sektor perkilangan dalam tempoh lima bulan.
Sementara data PMI Pembuatan di ekonomi terbesar Eropah iaitu Jerman meraih pengukuhan dengan kenaikan kepada 43.8 pada November daripada 42.1 yang direkodkan pada Oktober, jauh meninggalkan unjuran pasaran pada 42.9. Namun, pembacaan ini masih menunjukkan kepada penguncupan sektor perkilangan walaupun dengan kadar perlahan.
 Data PMI Perkhidmatan pula mencatatkan penurunan kepada 51.3 daripada catatan 51.6 pada bulan lalu, susut daripada yang dijangkakan oleh pasaran untuk meningkat kepada 52.0. Jumlah pesanan baru yang menyusut untuk bulan kelima berturut-turut menunjukkan pembacaan ini merupakan perkembangan yang paling perlahan sejak September 2016.
Selanjutnya, data PMI Pembuatan di Zon Eropah untuk bulan November meningkat kepada 46.6 daripada 45.9 bacaan terdahulu, mengatasi jangkaan pasaran pada 46.6. Bagaimanapun, pembacaan PMI Perkhidmatan menunjukkan kemerosotan kepada 51.5 berbanding bacaan bulan lalu pada 52.2, tersasar daripada jangkaan 52.4.
Susulan itu, reaksi euro terhadap data PMI yang bercampur-campur kembali menyusut selain pasaran turut menilai kenyataan daripada Presiden Bank Pusat Eropah (ECB) Christine Lagarde mengenai dasar monetari dilihat akan meneruskan legasi Mario Draghi dalam pentadbirannya.
Sementara itu, dagangan pound turut mempamerkan penyusutan berbanding dolar USD menjelang penerbitan data PMI UK sebentar lagi.


Maaf, Data Pekerjaan UK Kukuh Gagal Bantu Lonjakan Pound

Kadar pengangguran UK jatuh di bawah tahap pra-pandemik untuk pertama kali dalam tempoh dua tahun dengan pertumbuhan upah meningkat lebih cepat daripada jangkaan pada bulan Januari.
Menurut laporan yang dikeluarkan Pejabat Statistik Negara (ONS), kadar pengangguran UK turun kepada 3.9% dalam tempoh tiga bulan sehingga Januari. Terdapat pertambahan sebanyak 275,000 dalam pekerjaan pada Februari, lebih dua kali ganda dari jangkaan pasaran.
Angka-angka yang diterbitkan ini menambah bukti kepada pemulihan kukuh UK daripada Covid-19 sebelum perang di Ukraine menimbulkan ketidakpastian baharu kepada ekonomi negara.
 Hal ini juga secara tidak langsung menguatkan jangkaan bahawa Bank Pusat England (BOE) akan meningkatkan kadar faedahnya sekali lagi pada mesyuarat polisi yang berlangsung minggu ini.
Sementara itu, data pekerjaan juga menunjukkan purata gaji tidak termasuk bonus meningkat 4.8% daripada tahun sebelumnya, lebih tinggi daripada jangkaan pasaran untuk kenaikan 4.6%.
Walaupun data menunjukkan pengukuhan, tetapi mata wang pound gagal memanfaatkannya dengan terus didagangkan lemah di paras terendah sejak November 2020 berbanding USD yang kuat.


Matawang Euro Menyusut, Harga Minyak Meneruskan Kejatuhan

Pasaran Matawang
Matawang Euro menyusut berbanding US dolar dalam sesi dagangan Eropah.
Indeks US dolar yang mengukur kekuatan matawang greenback berbanding matawang lain mengukuh sebanyak 0.18% kepada 90.39 setakat jam 05.50 p.m.
Matawang euro menyusut berbanding US dolar sebanyak 0.20% kepada 1.2237.
Matawang euro mula menyusut setelah mencapai paras tertinggi 3 tahun di tengah spekulasi pelabur bahawan bank pusat eropah akan mengurangi rangsangan kewangannya pada tahun ini.
 Para pelabur memberi tumpuan pada data inflasi yang akan dikeluarkan pada petang nanti.
Pasaran Komoditi
Harga minyak mencatat kejatuhan dalam sesi dagangan Eropah.
Harga minyak mentah US WTI jatuh sebanyak 0.28% kepada $63.61. Harga minyak Brent jatuh sebanyak 0.30% kepada $68.94 setong.
Pelabur memberi tumpuan pada laporan data inventori minyak mentah US yang akan dikeluarkan dalam minggu ini.
Harga emas mulai mencatat kejatuhan berbanding sesi sebelumnya.


Inflasi AS Tepati Ramalan, Pergerakan EUR/USD Lebih ‘Jinak’

Pergerakan pasaran dipacu oleh terbitan data inflasi Amerika Syarikat (AS) di sesi New York semalam yang menyaksikan US dolar terus didagangkan lemah.
Bacaan tahunan bagi indeks harga pengguna AS menepati ramalan untuk menurun kepada 6.0% pada Februari, masih lagi tinggi namun semakin menuju ke paras sasaran bank pusat.
Justeru, pelabur semakin meningkatkan jangkaan bahawa Federal Reserve (Fed) sukar untuk beralih ke fasa pengetatan dasar, selepas pasaran juga digemparkan oleh krisis keruntuhan bank-bank gergasi di AS.
US dolar kekal bergerak lemah namun reaksi pasaran selepas data inflasi diterbitkan lebih suram daripada yang dijangkakan.

Dapat diperhatikan pada carta harga pasangan mata wang EUR/USD bergerak agak mendatar dalam julat sekitar 50-60 pips pada Selasa semalam, berlegar di atas paras 1.07000.
Walaupun tidak melepasi ketinggian pada Isnin, harga kekal berada di atas paras sokongan Moving Average 50 (MA50) pada rangka masa 1 jam di carta EUR/USD tersebut menunjukkan pergerakan masih dalam trend bullish.
Kenaikan dijangka akan diteruskan ke paras 1.08000 pula untuk catatkan paras ketinggian terbaru 4 minggu.
 Paras lebih tinggi masih boleh dicapai, namun pelabur berkemungkinan berwaspada menantikan pula terbitan data indeks harga pengeluar (PPI) AS malam ini pula.
Pelabur perlu tetap bersedia untuk perubahan arah harga sambil menilai isyarat-isyarat awal yang muncul pada carta harga.
Sekiranya harga mula bergerak di bawah paras sokongan MA50 dan melepasi paras 1.07000 semula, bersedia untuk corak penurunan harga bakal bermula kembali.
Untuk jangkaan bagi penurunan semula, harga dilihat akan kembali singgah ke paras tumpuan 1.06000 atau menuju sehingga ke zon support 1.05000.
Pelabur juga akan memerhatikan pergerakan mata wang Euro menuju mesyuarat bank pusat Eropah (ECB) pada Khamis nanti.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


6 Berita Data Ekonomi Penting Tumpuan Pasaran Minggu Ini (8-12 November 2021)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Sentimen Ekonomi Jerman Tinjauan ZEW (Selasa 6.00 Petang): Data tinjauan ekonomi Jerman akan memberi isyarat kesihatan semasa Eropah dengan angka bacaan masih diramalkan di paras positif walaupun berkemungkinan sedikit rendah berbanding bacaan sebelumnya.
Data Indeks Harga Pengeluar AS (Selasa 9.30 Malam): Turut memberi petunjuk untuk kadar inflasi di Amerika Syarikat (AS), data PPI untuk bulan Oktober akan diberi tumpuan oleh pelabur dengan jangkaan kenaikan pada angka bacaan terbaru.
 Data Inflasi AS (Rabu 9.30 Malam): Menjadi tumpuan bank pusat, data indeks harga pengguna AS yang mengukur kadar inflasi akan dinilai sama ada akan menyokong langkah pengetatan polisi yang diumumkan oleh Federal Reserve (Fed) pada mesyuarat minggu lalu.
Laporan Data Pekerjaan Australia (Khamis 8.30 Pagi): Setelah kehilangan sekitar 138,000 pekerjaan pada bulan September, pertambahan pekerjaan di Australia diramalkan kembali pulih dengan jangkaan sekitar 50,000 pekerjaan bakal dicatatkan untuk Oktober. Namun, kadar pengangguran pula diunjur meningkat.
Data Keluaran Dalam Negara Kasar UK (Khamis 3.00 Petang): Bacaan awal bagi pertumbuhan ekonomi UK untuk suku ketiga bakal memberi impak terhadap pergerakan mata wang Pound pada minggu ini apabila jangkaan angka bacaan yang lebih rendah.
Data Sentimen Pengguna AS (Jumaat 11.00 Malam): Bakal memacu pergerakan US dolar pada penghujung minggu, penilaian awal bagi sentimen pengguna di Amerika Syarikat akan menjadi acara tumpuan bagi penutup dagangan minggu ini.


Parti Pembangkang UK Sokong Pilihan Raya Umum, GBP/JPY Melonjak 100 Pips

Meneliti pergerakan harga bagi mata wang Pound Sterling, harga bergerak mendatar pada sesi Asia semalam sebelum membuat penurunan pada awal sesi Eropah. Namun, terdapat lonjakan harga berlaku sekitar sesi dagangan New York.
Apa yang menyebabkan mata wang British Pound tersebut mengukuh adalah ekoran daripada laporan sokongan parti pembangkang kepada cadangan pilihan raya umum yang ingin diadakan oleh Perdana Menteri UK Borish Johnson.
Ketua pemimpin Parti Buruh, Jeremy Corbyn mengatakan beliau serta ahli parti bakal memberi sokongan terhadap pilihan raya tersebut pada bulan Disember. Pilihan raya diadakan selepas Kesatuan Eropah (EU) telah meluluskan lanjutan tarikh akhir Brexit pada 31 Januari 2020.
Dilihat pergerakan harga pada carta pasangan mata wang GBP/JPY semalam, harga telah melonjak sekitar 100 pips susulan laporan sokongan yang dinyatakan oleh parti pembangkang di UK.
Namun, harga kembali menyusut semula sekitar 60 pips sebelum pergerakan harga perlahan dan mendatar sehingga sesi dagangan New York berakhir.
Mata wang Yen Jepun juga turut memberi tekanan terhadap pengukuhan Sterling ekoran bacaan data jualan runcit tahunan di Jepun yang mencatatkan peningkatan pada September. Bacaan tersebut juga merekodkan pertumbuhan terpantas sejak Mac 2014.
 Pergerakan mendatar harga pada GBP/JPY di penghujung sesi New York bersambung pada sesi Asia pagi ini. Harga bergerak perlahan di atas garisan Moving Average 50 (MA50) yang menjadi paras sokongan harga.
Jika harga bergerak turun dari paras MA50 tersebut, destinasi awal penurunan akan menuju ke paras 139.200 yang merupakan zon RBS (resistance become support) yang telah diuji beberapa minggu ini. Penurunan lebih rendah dilihat akan menuju ke zon RBS seterusnya di paras sekitar 137.700.
Namun jika harga kekal meneruskan lonjakan, harga bakal melepasi ketinggian harian semalam di paras 140.500 sebelum menuju zon resistance di paras harga 141.300.
Momentun pengukuhan Sterling bakal mendorong harga melonjak lebih tinggi dan mencatatkan paras ketinggian terbaru pada dagangan GBP/JPY.
Lihat gambar carta pasangan GBP/JPY di bawah untuk rujukan teknikal analisis anda.


Tembus $1.0500, EUR/USD Cecah Paras Tertinggi 6 Bulan!

Tiada perubahan pada sentimen pasaran semasa menyaksikan US dolar terus menyambung pergerakan lemah menuju ke penghujung minggu selepas kenyataan bernada dovish disampaikan oleh Pengerusi Federal Reserve (Fed) Jerome Powell.
Menguatkan lagi jangkaan untuk Fed memperlahankan kenaikan kadar faedah pada mesyuarat Disember apabila meneliti bacaan data ekonomi Amerika Syarikat (AS) yang diterbitkan semalam.
Data indeks perbelanjaan pengguna (PCE) menunjukkan penurunan seiring data inflasi yang telah diterbitkan sebelum ini.
Manakala tinjauan ISM sektor pembuatan di AS susut kepada 49.0 mata untuk bulan November, menandakan penguncupan kali pertama dalam tempoh lebih 2 tahun.
Pelabur tambah waspada di penghujung minggu ini menantikan terbitan laporan data pekerjaan NFP AS dengan jangkaan keseluruhan komponen data yang suram.

Jika diperhatikan pergerakan harga pada carta pasangan mata wang EUR/USD, harga telah mencanak ke paras ketinggian terbaru 6 bulan mengatasi paras dicapai di awal minggu.
 Kenaikan harian dicatatkan sekitar 140 pips menyaksikan harga melonjak dari paras sokongan 1.04000, menembusi rintangan 1.05000, dan mencapai ketinggian terbaru sekitar 1.05300.
Pergerakan harga mendatar ketika menyambung dagangan di sesi Asia pagi ini (Jumaat) di atas zon 1.05000 dengan jangkaan kenaikan bakal diteruskan.
Meneruskan kenaikan lebih tinggi, harga dijangka menuju ke zon 1.06000 untuk terus merekodkan ketinggian terbaru sekiranya US dolar kekal melemah.
Sebaliknya, jika laporan pekerjaan NFP memberi kesan pengukuhan US dolar, harga bakal membuat penurunan semula di bawah zon 1.05000.
Paras sokongan 1.04000 akan kembali menjadi sasaran dituju harga semula dan jika penurunan diteruskan, harga berkemungkinan menecah ke sekitar 1.03000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Mencanak Lagi Hari Ini, Sasar Paras $1,870

Dagangan emas cemerlang pada Selasa semalam apabila paras ketinggian terbaru telah dicapai harga sekitar $1,850 untuk rekod tertinggi terbaru 7 bulan.
Namun, rekod tersebut berjaya diatasi lagi hari ini apabila emas terus mengekalkan prestasi positifnya.
Berbeza berbanding pengukuhan US dolar di sesi Eropah semalam, sesi Eropah petang ini menyaksikan penyusutan buat raja mata wang itu sekaligus terus membuka ruang untuk emas melonjak.
Pada carta harga XAU/USD yang mengukur nilai emas berbanding US dolar menyaksikan harga emas yang mencapai paras 1850.00 susut semula ke zon 1830.00 seperti yang dijangkakan.
Namun, paras tersebut yang sebelum ini menjadi rintangan buat harga kini berfungsi sebagai sokongan yang melantukan harga dari jatuh lebih rendah.
Menyambung dagangan pada hari ini, harga telah meneruskan pendakian dan mengatasi ketinggian 1850.00 dicapai semalam.
 Setakat jam 4 petang waktu tempatan, harga emas telah mencapai ketinggian sekitar 1858.00 dan dilihat mensasarkan pada zon 1870.00.
Ini adalah paras tertinggi dicapai sejak dagangan Jun 2022 lalu dan jika harga melepasi 1870.00, sasaran lebih tinggi adalah untuk mencapai paras 1900.00 buat emas.
Namun waspada sekiranya harga membuat terjunan semula, zon RBS (resistance become support) 1830.00 akan kembali menjadi tumpuan untuk diuji.
Penurunan melepasi zon tersebut akan memberikan petunjuk untuk perubahan trend bearish buat emas sebelum dijangka untuk kembali semula ke sekitar 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tiada Kejutan Dari RBA, Kadar Faedah Kekal Pada 0.10%

Para penggubal dasar Bank Pusat Australia (RBA) memutuskan untuk kekal dengan kadar faedah dan sasaran hasil bon yang tidak berubah pada tahap 0.10% pada mesyuarat polisi edisi Oktober.
Bank pusat itu juga bersetuju untuk meneruskan pembelian bon kerajaan pada kadar $4 bilion setiap minggu sehingga sekurang-kurangnya pertengahan Februari 2022.
Walaupun begitu, tiada reaksi yang ketara dipamerkan oleh dolar Aussie susulan keputusan tersebut memandangkan ia sememangnya telah dijangka pada awal lagi.
 Sebaliknya, penyusutan dolar Aussie pada sesi Asia hari ini terkesan oleh peningkatan dolar greenback dan isu Evergrande yang menyebabkan sentimen terus berisiko.
Menurut kenyataan yang dikeluarkan bank pusat, Gabenor Philip Lowe terus mengulangi bahawa beliau tidak melihat syarat untuk memacu kenaikan kadar faedah akan dapat dipenuhi sebelum 2024.
Seperti yang pernah diperkatakan sebelum ini, Lowe juga menjangkakan ekonomi akan pulih semula pada suku Disember, seiring dengan peningkatan dalam vaksinasi dan lebih banyak pelonggaran sekatan dilaksanakan.
Walaupun begitu, tekanan harga dan upah masih menjadi risiko buat Australia. Oleh itu, dasar monetari yang akomodatif akan terus dilaksanakan untuk mencapai sasaran bank pusat.


Penangan CPI AS, EUR/USD Capai Paras Tertinggi Sejak April 2022!

US dolar ketara alami penyusutan pada sesi New York semalam selepas kejutan terhadap bacaan data inflasi Amerika Syarikat (AS) terbaru yang diterbitkan.
Menjadi tumpuan utama minggu ini, bacaan tahunan indeks harga pengguna (CPI) AS catat 3.0% untuk bulan Jun, lebih rendah berbanding ramalan 3.1% dari paras bulan Mei iaitu 4.0%.
Di samping data pekerjaan NFP yang suram minggu lalu, ini menguatkan lagi kenyataan penggubal dasar bahawa fasa pengetatan semakin menghampir penghujungnya.
Mata wang utama lain termasuk Euro memanfaatkan ruang untuk mengukuh sehingga berjaya mencapai paras ketinggian terbaru sejak April 2022.
Pada carta pasangan EUR/USD, kenaikan harian sekitar 120 pips telah dicatatkan semalam setelah lonjakan di sesi New York itu.
Harga telah membuat kenaikan mengatasi ketinggian dicapai pada Mei lalu sehingga mencapai paras ketinggian terbaru pada 1.11400 di dagangan penghujung sesi.
Dengan momentum kukuh semalam, kenaikan harga dijangka akan diteruskan lagi hari ini dengan sasaran menuju paras 1.12000 pula.
 Tidak mustahil untuk kenaikan akan diteruskan lebih tinggi lagi ketika mengakhiri dagangan di penghujung minggu ini.
Namun pelabur perlu kekas waspada untuk penurunan harga yang boleh terjadi semula.
Penurunan harga jika menjunam di bawah zon 1.10700 dan mula bergerak di bawah paras sokongan Moving Average 50 (MA50) pada rangka masa 1 jam di carta tersebut akan menjadi isyarat awal perubahan trend untuk berlaku.
Paras 1.10000 bakal kembali menjadi tumpuan untuk diuji dan jika susut lebih rendah, harga akan menuju sekitar zon 1.09000 yang turut menjadi tumpuan sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Oh, Ini Sebab USD/CAD Melonjak Naik Semalam!

Harga minyak mentah catat penyusutan lanjut pada dagangan hari ini (Rabu) susulan jangkaan beberapa kenaikan kadar faedah oleh bank pusat akan dilaksanakan pada minggu ini.
Reserve Bank of Australia (RBA) terlebih dahulu memulakan situasi tersebut apabila meningkatkan kadar faedah sebanyak 25 mata asas pada Selasa yang mengejutkan pasaran apabila jangkaan untuk bank pusat itu mengekalkan kadar.
Menjadi tumpuan utama adalah mesyuarat FOMC pada awal pagi Khamis di mana Federal Reserve (Fed) dijangka bakal menaikkan kadar faedah sebanyak 25 mata asas.
Begitu juga European Central Bank (ECB) yang dilihat akan menaikkan kadar sebanyak 25 mata asas juga ke paras 3.75%.
Justeru, pelaksanaan kenaikan kadar dilihat akan mendorong pergerakan ekonomi yang semakin perlahan sekaligus memberi kesan penurunan terhadap permintaan minyak mentah global.
Ini menyusuli bacaan data PMI pembuatan dan perkhidmatan China yang diterbitkan hujung minggu mencatatkan angka yang suram, menjangkakan permintaan akan lebih perlahan oleh negara pengguna terbesar minyak dunia itu.
Situasi ini juga telah memberi kesan penyusutan terhadap mata wang dolar Kanada berikutan minyak mentah merupakan eksport utama Kanada.
Dapat diperhatikan pada carta pasangan mata wang USD/CAD semalam, harga telah melonjak membuat kenaikan berbanding pergerakan mendatar pada hari sebelumnya.
 Harga membuat kenaikan bermula dari paras 1.35300 hingga mencapai ketinggian sekitar 1.36300.
Kenaikan tersebut juga telah melepasi halangan Moving Average 50 (MA50) pada rangka masa 1 jam di carta USD/CAD itu yang mencetuskan jangkaan perubahan trend bullish.
Kenaikan yang diteruskan dilihat akan menguji zon rintangan 1.36500-1.36700 yang telah diuji pada dagangan minggu lalu namun belum ditembusi.
Jika berjaya tembus, kenaikan lebih tinggi dilihat akan menuju sasaran seterusnya yang berada pada 1.38000.
Namun jika corak kenaikan gagal dikekalkan sebaliknya harga kembali menjunam ke bawah, zon RBS (resistance become support) pada 1.35000 akan diuji dan pelabur akan menilai reaksi harga pada zon tersebut.
Sekiranya harga terus merempuh turun ke bawah, harga boleh mencecah hingga ke paras tumpuan 1.34000 atau menuju ke paras support 1.33000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bagaimana Dengan Sesi Dagangan Pagi Ini? Profit ke Loss?

Yen didagang lemah pada Asia sementara pasaran menantikan minit dari Bank of Japan dan debat antara kedua-dua calon utama presiden dalam pilihanaraya AS.
USD/JPY melonjak 0.04%, manakala AUD/USD meningkat 0.01%.
USD/JPY, 30 minit
AUD/USD, 30 minit
Di Jepun, indeks harga perkhidmatan korporat untuk Ogos
 US Dollar Index yang mengukur kekuatan US Dollar berbanding sekumpulan matawang utama kali terakhir disebut pada 95.21.
Pasaran juga menantikan debat antara Hillary Clinton dan Donald Trump yang dijadual bakal diadakan pada Isnin (waktu US).
Semalaman, US Dollar didagang rendah berbanding matawang utama yang lain walaupun data menunjukkan bahawa jualan rumah baru jatuh kurang dari jangkaan pada bulan sebelum ini.
Dalam masa yang sama, Yen mengukuh selepas Gabenor Bank of Japan Haruhiko Kuroda berkata bank pusat kekal bersedia untuk menggunakan apa jua cara untuk mencapai sasaran inflasi 2%, termasuk langkah-langkah rangsangan tambahan.
Ubah Sekarang Atau Anda Akan Menyesal!


USD Lemah Menunggu Kejutan Inflasi AS!

Melangkah ke hari dagangan Rabu, pasaran dilihat lebih berhati-hati menjelang penerbitan data inflasi Amerika Syarikat.
Ini memperlihatkan indeks dolar yang mengukur kekuatan dolar greenback diniagakan susut pada 102.09 berbanding sekumpulan mata wang utama ketika sesi Asia.
Indeks harga pengguna (CPI) AS dijangka akan meningkat 5.1% tahun ke tahun pada bulan Mac, turun daripada bacaan 6.0% yang dicatatkan pada Februari.
Federal Reserve (Fed) dilihat bersedia untuk melaksanakan satu lagi kenaikan kadar 25 mata asas pada mesyuarat bulan depan susulan kenyataan terbaru daripada beberapa penggubal dasar.
Presiden Fed New York, John Williams mengatakan bank pusat sekali lagi berada dalam jangkaan untuk meningkatkan kadar faedah sebanyak 25 mata asas, tetapi sebarang keputusan akan bergantung pada data yang masuk.
Selain itu, Presiden Fed Chicago Austan Goolsbee pula berkata bank pusat perlu berwaspada tentang menaikkan kadar dalam menghadapi tekanan perbankan baru-baru ini.
 Beralih ke perkembangan pasaran lebih luas, mata wang euro dan pound didagangkan stabil setelah menghapuskan kerugian yang dicatatkan susulan pengukuhan USD sebelum ini.
Mata wang antipodean pula sedikit berubah, dengan dolar Aussie didagangkan mendatar dan dolar New Zealand pula susut rendah selepas mempamerkan prestasi buruknya pada sesi terdahulu.
Sementara itu, dolar Kanada kembali meraih sokongan untuk meningkat berbanding US dolar di tengah-tengah pengukuhan dalam dagangan minyak mentah.
Selain data inflasi AS, tumpuan pelabur juga terarah kepada mesyuarat polisi bank pusat Kanada (BOC) pada sesi New York yang dijangka akan mengekalkan kadar faedahnya tidak berubah.
Yen pula merosot semula selepas dibataskan oleh hasil perbendaharaan AS 10 tahun yang lebih tinggi, meningkat ke paras 3.43%.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Sudah Masuk Minggu Ke-3 Tembok $1.4200 Masih Gagal Dibolosi

Kempen imunisasi vaksin Covid-19 yang dipergiatkan di UK telah mendorong sekatan pergerakan mula dilonggarkan secara beransur-ansur.
Terus memberi perkembangan yang positif, ekonomi UK dijangka untuk beroperasi semula sepenuhnya dalam tempoh terdekat.
Faktor ini meningkatkan keyakinan para pelabur dan menyaksikan pergerakan positif bagi mata wang Pound Sterling dalam tempoh dagangan beberapa bulan kebelakangan ini.

Seperti dinilai pada carta pasangan mata wang GBP/USD, setelah penurunan ketara pada Mac 2020 mencecah paras 1.14000, harga telah berjaya pamerkan corak kenaikan yang berterusan dan sehingga setakat Mei 2021 harga telah berjaya mencapai ke paras harga 1.42000.
Paras 1.42000 kini menjadi zon rintangan yang sukar ditembusi setelah diuji sepanjang Mei dan juga gagal ditembusi pada dagangan Februari lalu.
Untuk tempoh 2 minggu terbaru ini, harga bergerak dalam julat sekitar 100 pips dengan paras sokongan pada 1.41000 dan paras rintangan 1.42000.
Dengan jangkaan Pound untuk terus mengukuh berbanding US dolar, harga perlu mengatasi rintangan 1.42000 sebelum kenaikan terbaru diunjur menuju pada ketinggian sekitar 1.43000.
 Jika harga mencapai paras tersebut, ini adalah harga tertinggi pernah dicapai harga sejak April 2018.
Namun pelabur perlu berhati-hati untuk situasi penurunan harga selepas zon rintangan 1.42000 masih gagal harga tembusi.
Malah pengukuhan sementara US dolar boleh menjadi petunjuk awal untuk US dolar membuat ‘comeback’ semula dan menekan harga kembali ke paras lebih rendah.
Untuk penurunan harga, paras sokongan pada 1.41000 akan diuji sekali lagi selepas 2 minggu berjaya menyokong kenaikan semula ketika harga turun ke paras ini.
Seterusnya, penurunan yang berjaya diteruskan akan menuju pula ke paras sokongan lebih rendah pada sekitar 1.4000 yang berada di zon RBS (resistance become support).
Pelabur akan berwaspada bagi pergerakan harga minggu ini menjelang laporan data pekerjaan NFP Amerika Syarikat (AS) yang akan menjadi acara tumpuan utama.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Fokus Pelabur Akan Beralih Kepada Mesyuarat Bank of England. Masalah Brexit Menjadi Isu Utama Dalam Mesyuarat Kali Ini

Matawang Euro pada hari ini merupakan matawang yang banyak bergerak dengan bias yang melemah selepas data dari Jerman menunjukkan ekonomi Jerman perlahan pada bulan Disember sekaligus menambah kebimbangan mengenai kemerosotan di Eropah. Ekonomi terbesar di Eropah itu sedang bergelut dengan krisis ekonomi global dan kesan pertikaian antara dua negara gergasi iaitu Amerika Syarikat dan China.
Euro menurun kira-kira 1.3% pada minggu lalu ekoran para pelabur menganggap Bank Pusat Eropah akan mengekalkan dasar monetari yang longgar atas faktor pertumbuhan ekonomi yang lemah daripada jangkaan dan kadar inflasi yang rendah.
 Manakala kedua-kedua matawang sesi Asia mengalami kemerosotan pada hari ini khususnya matawang NZD ataupun Kiwi. Kiwi diniagakan rendah sebaik sahaja laporan pekerjaan dikeluarkan hari ini dengan jumlah pekerjaan menurun dan kadar pengangguran menaik. Sementara itu, AUD pula masih dipacu oleh sentimen keraguan pelabur terhadap komen dari Gabenor RBA, Phillip Lowe semalam selepas beliau menegaskan kadar faedah di Australia mungkin boleh dipotong.
Beralih kepada matawang Sterling pula, GBP juga diniagakan lemah susulan masalah Brexit yang masih buntu menemui jalan keluar. Britain setakat ini cenderung untuk meninggalkan Kesatuan Eropah pada 29 Mac tanpa perjanjian melainkan jika Perdana Menteri Theresa May dapat meyakinkan parti-parti berkenaan untuk meluluskan perjanjian beliau.
Tumpuan pasaran menjelang dagangan New York malam ini akan beralih kepada penetapan dasar monetari Bank of England (BoE) yang dijadualkan akan berlangsung pada jam 8:00 malam nanti. BoE dijangka akan mengekalkan kadar faedahnya sehingga keputusan Brexit mendapat gambaran yang jelas. Tambahan lagi, Gabenor BoE Mark Carney diramalkan akan mengulangi amarannya mengenai risiko terhadap Brexit dan menegaskan bahawa mereka bersedia untuk meningkatkan rangsangan kewangan jika ia menyebabkan gangguan dalam pasaran.


Kegoyahan Brexit Bakal Tekan GBP/USD Ke Paras 1.3000

Pound Sterling terus bergerak lemah dalam pasaran dengan pergerakan menurun harga dapat dilihat pada carta berbanding beberapa matawang utama yang lain.
Tekanan terus meningkat buat matawang British itu dengan kebimbangan pelabur terhadap ketidaktentuan rundingan Brexit selepas Perdana Menteri UK, Boris Johnson menegaskan tiada lagi rundingan jika kesepakatan gagal dicapai pada 15 Oktober nanti.
Suruhanjaya Kesatuan Eropah (EU) menyatakan mereka akan membuat yang terbaik demi mencapai persetujuan rundingan yang sejajar dengan kepentingan EU. Tambahnya lagi, keputusan UK untuk meninggalkan pasaran tunggal akan mencetuskan pelbagai halangan dan permasalahan.
Pada carta harga pasangan matawang GBP/USD, harga masih bergerak dalam trend bearish di bawah paras halangan Moving Average 50 (MA50) pada rangka masa 1 jam pergerakan harga.
Melepasi paras penting 1.32000 di sesi Eropah semalam, harga meneruskan penurunan di sesi New York sehingga mencecah paras terendah harian sekitar 1.31400. Penurunan harian tersebut mencatatkan 120 pips pergerakan harga.
Pergerakan mendatar harga di hujung sesi New York bersambung ke sesi Eropah berlegar di sekitar paras 1.31600 pada zon RBS (resistance become support) tersebut.
 Penurunan lebih rendah akan dijangkakan pelabur pada Selasa berkemungkinan menuju zon support pada sekitar 1.30500.
Namun jika harga kembali melonjak melepasi halangan MA50 semula, pelabur akan melihat sebagai isyarat perubahan trend pada carta GBP/USD.
Kenaikan yang diteruskan lebih tinggi dilihat akan menuju zon SBR pada 1.33000 yang menjadi paras halangan sebelum ini.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Kembali Kukuh Sebab Faktor Ini!

Dolar Amerika didagangkan mengukuh pada sesi Asia didorong oleh hasil bon AS 10 tahun yang melonjak ke tahap tertinggi dua tahun berikutan optimisme pasaran untuk kenaikan kadar faedah oleh Federal Reserve (Fed).
Penanda aras hasil bon 10 tahun meningkat ke tahap 1.88%, paras tertinggi pernah disentuhnya sejak Januari 2020 sementara hasil 2 tahun pula melonjak di atas 1% untuk pertama kali sejak Februari 2020.
Kenaikan ini secara tidak langsung memberi indikasi mengenai keyakinan pelabur yang meningkat untuk mengetatkan dasar.
 Mesyuarat pertama FOMC untuk tahun ini akan berlangsung pada minggu depan dan ini pastinya paling dinantikan pelabur untuk mendapatkan petunjuk mengenai bila dan berapa banyak Fed akan naikkan kadar.
Sementara itu, euro antara mata wang yang mempamerkan aksi terburuknya berikutan pengukuhan dolar greenback. Bank Pusat Eropah (ECB) kini adalah salah satu bank pusat yang paling dovish, menyebabkan euro terus dalam tekanan.
Dagangan pound terus tergelincir lebih jauh dari paras tertinggi dua bulan berbanding US dolar, dengan tumpuan pelabur kini beralih kepada penerbitan data inflasi pada sesi Eropah hari ini.
Terdahulu, pelabur telah diperlihatkan pada data pekerjaan UK yang menunjukkan bacaan positif, di mana kadar pengangguran mencatatkan bacaan lebih baik dari jangkaan dengan menurun kepada 4.1% dalam tempoh tiga bulan hingga November.


Pergerakan Matawang, Harga Minyak Meruskan Kenaikan, Emas Jatuh – Sesi Eropah

Forex
Matawang US dolar mengukuh berbanding matawang utama pada hari Khamis.
Indeks US dolar yang mengukur kekuatan matawang greenback berbanding enam mengukuh sebanyak 0.05% kepada 92.99 dalam sesi dagangan Eropah pada hari Khamis setakat jam 04.05 p.m.
Matawang US dolar memberi sedikit reaksi selepas dewan rakyat memberi kelulusan pelan reformasi cukai terbesar dalam tempoh 30 tahun pada hari Rabu.
Pelabur kini memberi tumpuan pada pertumbuhan ekonomi US pada suku tahun ketiga dan data laporan akitviti pembuatan dan tuntunan pengangguran.
Matawang Euro mengukuh berbanding US dolar sebanyak 0.01% pada bacaan 1.1873. GBP/USD juga menyusut sebanyak 0.12% kepada 1.3359 setakat jam 04.05 p.m.
Minyak
Harga minyak kekal stabil atau mengukuh pada hari Khamis dalam sesi dagangan Eropah.
 Minyak mentah WTI (West Texas Intermediate) bagi kontak penghantaran Disember naik sebanyak 0.12% kepada $58.16 setakat jam 04.05 p.m.
Minyak Brent pula yang didagang ICE Future Exchange di London naik sebanyak 0.15% kepada $64.66 setong setakat jam 04.05 p.m.
Kenaikan harga minyak didorong kejatuhan inventori minyak mentah US.
Berdasarkan laporan Energy Information Administration (EIA), inventori minyak mentah US jatuh sebanyak 6.5 juta bagi minggu berakhir 15 Disember.
Inventori minyak mentah jatuh keparas 436 juta tong, paras terendah sejak Oktober 2017.
Emas
Harga emas mencatat kejatuhan dalam sesi dagangan Eropah berikutan pengukuhan US dolar.
Emas dalam niaga-hadapan (futures) di Comex mencatat kejatuhan sebanyak 0.10% pada hari Khamis kepada $1,268.30 setakat jam 04.05 p.m.


Analisis Teknikal USD/JPY- Timeframe H1 – 14/8/2018

Matawang USD masih dilihat stabil walaupun didagangkan perlahan pada sesi pasaran Asia hari ini, namun harga mula membuat kenaikan sehingga jam 4 petang tadi. USD disokong oleh data-data positif sebelum ini seperti pertumbuhan inflasi, kenaikan sektor pekerjaan, perkembangan ekonomi serta kenaikan gaji di Amerika Syarikat yang menyokong untuk kenaikan kadar faedah di negara tersebut.
Kenaikan harga pada chart USD berbanding JPY juga adalah atas faktor matawang JPY yang melemah kesan daripada sentimen pasaran semasa yang kembali pulih ekoran isu ketidaktentuan geopolitik sebelum ini. Pasaran-pasaran saham juga dibuka positif hari ini dan kadar pulangan bon turut meningkat.
 Secara teknikal, USDJPY membuat kenaikan sejak awal sesi Asia hari ini dan harga telah menembusi (breakout) resistance semalam pada paras 110.94.
Harga juga dilihat telah menembusi (breakout) garisan Moving Average 100 (MA100) sehingga paras harga sekitar 111.10 setakat jam 4 petang tadi. Pasaran global semasa yang kian stabil hari ini mampu membantu harga melonjak lebih tinggi jika keadaan berterusan. Jika harga berjaya melepasi paras resistance 111.40, harga berpotensi untuk membuat kenaikan sehinnga paras resistance sebelum ini di sekitar 112.30, iaitu paras yang dicapai pada awal Ogos ini.
Paras support: 110.198, 109.729, 109.359.
Paras resistance: 111.037, 111.407, 11.876.


Perbezaan Data ADP NFP dan NFP

Semalam data ADP non-farm payroll dikeluarkan yang mencatatkan tambahan sebanyak 147,000 pekerjaan baru dalam sektor swasta pada bulan lepas. Data ini kurang daripada jangkaan sebanyak 166,000 dan data bulan sebelum iaitu 202,000.
ADP non-farm payroll ialah data yang menunjukkan perubahan tenaga kerja dalam negara US yang hanya melibatkan sektor swasta. Data ini dikeluarkan oleh ADP (Automatic Data Processing, Inc).
Pihak ADP mengatakan dalam sidang media, “peningkatan pekerjaan dilihat bertambah dari syarikat kecil kepada syarikat besar disebabkan kesan ekonomi global yang semakin berkurangan.” “Hal ini juga disebabkan  syarikat besar selalunya menjadi tarikan kepada pekerja dengan gaji lebih tinggi dan faedah-faedah yang lain.
 Sejurus sahaja berita dikeluarkan oleh pihak ADP, Indeks dolar pada masa itu sudah jatuh sebanyak 0.39% kepada 97.33 paras terendah dalam sesi semalam. Tiada apa yang dapat diubah oleh data ini, kerana pasaran masih dikuasai oleh sentiment pilihanraya presiden US.
Pada Jumaat, 4 Nov pula data non-farm payroll (NFP) akan dikeluarkan Jabatan Statistik Buruh US pada pukul 8.30 malam waktu Malaysia. NFP dijangkakan akan menambah sebanyak 175,000 pekerjaan, manakala kadar pengangguran diramalkan susut 0.1% kepada 4.9% daripada 5% bulan lepas. Average hourly earnings pula dijangkakan naik 0.1% kepada 0.3%.
Perbezaan antara data ADP NFP dan NFP ialah entiti yang mengeluarkan data ini. Data NFP dikeluarkan oleh Jabatan Statistik Buruh US manakala data ADP NFP pula dikeluarkan oleh Automatic Data Processing, Inc. Namun data NFP  memberi kesan yang lebih besar kepada pasaran berbanding data ADP NFP.
Data NFP ini adalah paling penting buat masa ini untuk dilihat oleh The Fed sebelum mesyuarat FOMC pada Disember. Data positif daripada NFP malam esok akan meningkatkan lagi kebarangkalian kepada kenaikan kadar US.


USD Kembali Bangkit! Ini Apa Yang Berlaku Dalam Pasaran Mata Wang!

US dolar tiba-tiba didagangkan hijau dengan keuntungan di pasaran Asia dan Eropah selepas permulaan yang agak berkecamuk pada hari Selasa. Hal ini adalah berikutan Bank Rakyat China (PBOC) telah mengurangkan dua Kadar Perdana sekali lagi sebanyak 10 mata asas, mencetuskan kekecewaan dalam pasaran global.
Pasaran niaga hadapan ekuiti AS berada di paras terendah dan Eropah bertukar hijau selepas bilangan perumahan AS yang kukuh.
 Data perumahan AS menunjukkan pembinaan rumah elonjak kepada 1,631K berbanding 1,340K pada bulan sebelumnya. Permit bangunan juga meningkat dengan ketara daripada 1,417K kepada 1,491K untuk bulan Mei. Dengan peningkatan jumlah tersebut, prestasi bulanan meningkat juga dengan Permit Bangunan naik 5.2% selepas penguncupan -1.4% dari bulan lalu, dan Perumahan bermula naik 21.7% daripada -2.9% sebelumnya.
Dari sudut Rizab Persekutuan AS (Fed), Presiden Fed St. Louis Jim Bullard berucap mengenai isu berbangkit, walaubagaimanapun ucapannya tidak memberikan sebarang ulasan mengenai pendirian monetari semasa atau panduan ke hadapan , manakala Presiden Bank Rizab Persekutuan New York John Williams dan naib pengerusi penyeliaan Fed Michael Barr akan bercakap mengenai hal-hali lain di acara NY Fed.
Indeks US dolar yang mengukur US dolar berbanding enam mata wang utama didagangkan kukuh 0.39% pada paras dagangan 102.240.


Analisis Teknikal USD/CAD – Timeframe H1 – 17/10/2018

Seperti yang dijangka dalam analisis sebelum ini, matawang CAD terus mengekalkan pengukuhan dengan pasaran menjangkakan Bank of Canada (BoC) akan menaikkan kadar faedah berikutan tinjauan perniagaan (Business Survey Outlook) yang positif di Kanada ditambah lagi dengan faktor kenaikan harga minyak mentah. Berdasarkan indicator Moshed Magic Line, harga yang menyentuh paras Magic Pivot semalam kemudiannya membuat penurunan sehingga melepasi paras support MagicS1 sebelum menutup harga di sekitar paras tersebut.
Pada sesi pasaran Asia hari ini pula, harga kembali didagangkan perlahan dan membuat kenaikan dan bergerak di sekitar paras Magic Pivot 1.2949 bersambung ke sesi pasaran Eropah. Jika kenaikan yang dibuat hanya pembetulan harga (correction), berkemungkinan harga akan meneruskan lagi penurunan pada hari ini menuju ke paras support 1.2900 (MagicS1). Harga yang terus menyambung penurunan bakal membuat lower low yang baru dan jangkaan paras yang akan dituju harga seterusnya adalah pada support 1.2866 (MagicS2). Seterusnya harga boleh mencapai penurunan sehingga ke paras support 1.2816 (MagicS3) jika Loonie terus mengukuh berbanding matawang US dollar.
 Namun, data-data ekonomi yang positif kembali menyokong semula USD dan harga boleh kembali ke paras yang lebih tinggi. Kenaikan harga bakal melihatkan harga naik melepasi paras resistance 1.2983 (MagicR1) sebelum harga perlu menguji paras SBR (support become resistance) pada 1.30000. Jika harga berjaya breakout paras SBR tersebut, harga dijangka akan meneruskan lonjakan menuju ke paras resistance 1.3033 (MagicR2) sebelum meneruskan kenaikan untuk menguji pula paras resistance 1.3067 (MagicR3) dan cuba untuk mengatasi paras ketinggian harga yang dicapai pada Khamis minggu lalu.
Rancang posisi dagangan terbaik pada chart USD/CAD ini dengan berpandukan kepada paras-paras harga yang telah disediakan pada indicator Moshed Magic Line.

Paras support: 1.2900, 1.2866, 1.2816.
Paras resistance: 1.2983, 1.3033, 1.3067.


AUD/USD Pamer Kenaikan, Pelabur Waspada Menjelang Mesyuarat Polisi RBA

Sentimen optimis pasaran turut dipengaruhi oleh unjuran positif China terhadap pemulihan ekonomi dan juga pasaran saham. Matawang safe-haven susut pada permulaan dagangan awal minggu sementara matawang komoditi catat peningkatan.
Dolar Australia mendapat kelebihan pada dagangan sesi Asia yang memperlihatkan kenaikan berbanding US dolar pada carta pasangan matawang AUD/USD.
Namun pelabur kekal berhati-hati untuk dagangan dolar Aussie menjelang keputusan mesyuarat polisi monetari bank pusat Australia pada Selasa.
Bermula di sekitar paras 0.69300 dan juga di atas paras sokongan Moving Average 50 (MA50), harga pada carta AUD/USD meneruskan kenaikan seawal sesi Asia bermula pagi ini sehingga lebih 50 pips mencatatkan paras ketinggian terbaru 4 minggu.
Namun setelah mencapai paras ketinggian sekitar 0.69800, harga kembali pamerkan penurunan semula pada awal sesi Eropah setelah gagal melepasi zon resistance tersebut.
Penurunan harga bakal menuju semula ke paras tumpuan 0.69300 atau lebih rendah atau lebih rendah ke zon RBS (resistance become support) dalam julat 0.69200-0.69100.
 Harga yang kembali bergerak di bawah paras halangan MA50 akan memberi isyarat perubahan trend bearish dengan penurunan akan menuju semula zon support di paras 0.68100.
Namun jika sentimen pasaran semakin bertambah pulih dan melemahkan dagangan US dolar, harga bakal didorong ke paras lebih tinggi menuju zon resistance 0.70000.
Pelabur akan memberi tumpuan terhadap data PMI perkhidmatan Amerika Syarikat tinjauan ISM yang akan diterbitkan pada sesi New York sebentar nanti yang akan mempengaruhi pergerakan matawang US dolar.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Beri Bayangan Bakal Akhiri Pergerakan Suram?

Pada carta harga pasangan matawang GBP/USD, pergerakan harga nampaknya menampilkan percubaan untuk melonjak lebih agresif pada sesi Eropah semalam sebelum dibendung untuk kembali jatuh.
Percubaan kenaikan juga memperlihatkan harga telah berjaya menembusi zon SBR (support become resistance) 1.37000 yang juga merupakan zon permulaan junaman harga pada penghujung September.
Memasuki ke sesi Asia hari ini (Jumaat), pergerakan harga dilihat sedikit meningkat yang berkemungkinan akan sekali lagi menguji zon SBR tersebut menuju ke pembukaan sesi Eropah kelak.
Berikutan matawang USD yang mempersembahkan aksi suram serta kejatuhan hasil perbendaharaan Amerika Syarikat (AS) 10 tahun telah memberi ruang kepada matawang Pound untuk terus mengukuh.

Kebarangkalian yang tinggi bakal melihat harga pada carta GBP/USD untuk menguji zon SBR selanjutnya pada 1.38000 untuk diuji sekiranya corak kenaikan harga yang dipamerkan berjaya diteruskan.
 Sekiranya pergerakan harga berjaya mencatat rekod cemerlang untuk capai zon SBR itu, secara tidak langsung ia bakal mencapai paras tertinggi yang terbaharu bagi tempoh masa selama 4 minggu.
Namun jika USD kembali mengukuh, harga dijangka akan menuju semula ke zon RBS (resistance become support) 1.36000 sebelum kemungkinan bakal menguji paras sokongan minggu ini sekitar 1.35700.
Zon RBS yang terendah di paras 1.35000 masih kekal menjadi zon tumpuan untuk diuji sekiranya pergerakan harga terus mempersembahkan aksi penurunan yang lebih rendah.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan EUR/USD Gagal Pamerkan Arah Pergerakan Jelas, Kawal Risiko Anda!

Pergerakan mendatar harga dipamerkan bagi dagangan pasangan matawang EUR/USD hari ini ekoran kedua-dua matawang US dolar dan Euro masig-masing diniagakan lemah dalam pasaran ekoran risiko Coronavirus COVID-19.
Setelah mengalami penyusutan akibat pengumuman kecemasan oleh Federal Reserve yang memotong kadar faedah sehingga 50 mata asas, penganalisis pasaran menjangkakan bahawa tindakan tersebut tidak akan berhenti setakat itu. Malah, pemotongan lebih lanjut kadar faedah oleh Fed dijangka menyusul pada mesyuarat seterusnya.
Pasaran kini menantikan laporan pekerjaan NFP Amerika Syarikat untuk menilai pergerakan harga bagi matawang US dolar penghujung minggu.
Dolar Euro pula turut gagal mengukuh untuk mengambil kesempatan ke atas kelemahan US dolar. Bank pusat Eropah (ECB) bakal melaksanakan pelonggaran dasar monetari untuk atasi penularan wabak Coronavirus di Eropah.
Meningkatkan kebimbangan apabila di Itali telah dilaporkan kesemua sekolah dan Universiti diarahkan untuk ditutup sebagai langkah membendung penyebaran virus.
Jika dilihatkan pergerakan pada carta EUR/USD, harga gagal memaparkan arah pergerakan yang jelas dan pergerakan lebih mendatar sejak semalam selepas turun dari paras resistance 1.11800.
 Harga kekal bergerak di bawah garisan halangan Moving Average 50 (MA50) sehingga bersambung pada sesi Asia hari ini.
Dagangan pada sesi Eropah mula menunjukkan harga cuba membuat kenaikan yang lemah menuju semula zon resistance pada ketinggian semalam.
Zon resistance di bawah paras 1.12000 akan menjadi penanda aras untuk harga teruskan kenaikan ke paras lebih tinggi atau kembali membuat penurunan semula.
Penurunan harga pula dilihat akan menguji paras support 1.11000 sebelum penurunan lebih rendah yang berjaya diteruskan akan menuju zon RBS (resistance become support) 1.10400.
Lihat gambar carta pasangan matawang EUR/USD di bawah untuk rujukan analisis teknikal anda.


Kebarangkalian Kemelesetan Ekonomi Bukan Penghalang! BoE Pilih Naikkan Kadar 0.5%!

Bank of England telah memilih untuk menaikkan kadar faedah utamanya sebanyak 0.5 peratus kepada 2.25%, paras tertinggi 14 tahun, apabila inflasi UK terus mendahului sasaranya walaupun ekonomi mengalami kelembapan.
Bank itu juga mengesahkan bahawa ia akan memulakan jualan aktif bon kerajaan UK pada bulan Oktober, mengurangkan portfolio yang dikumpulkannya selama bertahun-tahun.
Bank itu berkata bahawa tinjauan jangka pendek bagi inflasi telah bertambah baik hasil rancangan kerajaan baharu untuk mengehadkan harga tenaga untuk isi rumah dan perniagaan. Dalam masa yang sama, BoE memberi amaran bahawa ia kekal berwaspada terhadap tekanan berterusan daripada kejatuhan nilai sterling dan pasaran buruh yang masih kukuh.
 BoE kini menjangkakan inflasi memuncak pada hanya di bawah 11% pada bulan Oktober, lebih rendah daripada ramalan sebelumnya, tetapi memberi amaran bahawa akan mengambil masa beberapa bulan untuk jatuh semula di bawah 10%.
Matawang GBP mengukuh sedikit berbanding US dolar ke paras dagangan 1.1321. Indeks US doar pula mengukuh sebanyak 0.12% keparas dagangan 110.480.
Keputusan BoE untuk menaikkan hanya 50 mata asas, ditambah dengan kenaikan 75 mata asas Rizab Persekutuan pada hari Rabu, bermakna premium pada kadar faedah dolar telah melebar semula, menjadikan dolar lebih menarik.
Penganalisis berpendapat perbezaan pendirian itu wajar, memandangkan prospek ekonomi U.K. yang lebih lemah. Samuel Toombs, seorang penganalisis, Pantheon Macroeconomics berpendapat prospek inflasi CPI UK telah bertambah baik dan kemorosotan ekonomi tidak menujukkan bukti yang terlalu ketara.


Masalah Lebihan Bekalan Sentiasa Mengundang Keresahan Terhadap Pasaran Minyak Dunia

Harga minyak mentah mula meningkat mencecah paras $40 setong pada sesi sebelum ini. Namun, peniaga bahan api beranggapan bahawa pasaran terus dibelenggu masalah pengeluaran yang berlebihan.
WTI mentah didagang pada angka $40.15 setong. Sementara itu, minyak Brent antarabangsa diniagakan meningkat 20 sen setong.
Walaupun kebanyakan bahan api mencatat kenaikan, pasaran terus diramal untuk menurun.
Data industri menunjukkan kiraan pelantar minyak global bertambah sejak bulan Jun lalu.
Financial oil traders mengambil kesempatan berikutan lebihan bekalan ini dengan mempertaruhkan volume yang lebih besar menggunakan harga yang lebih rendah. Kebanyakan mereka memperoleh keuntungan melalui short position.
 Selain itu, penganalisis juga berkata, tahap pengeluaran yang tinggi dalam sektor minyak mentah akan lebih membebankan pasaran setelah mencatat 20% penurunan sejak Jun.
BMI Research melaporkan, pengeluaran produk mentah yang lemah di kilang penapis akan menurunkan permintaan terhadap minyak mentah.
Bagaimanapun, dalam jangka masa panjang, penganalisis meramalkan bahawa pasaran akan kembali stabil, sekali gus menjamin bekalan dan permintaan yang lebih seimbang.
Menurut BMI, bekalan dan permintaan akan lebih kukuh pada tahun 2017 dan 2018.

Mengapa abaikan “rules” penting ini sedangkan kesannya amat besar buat portfolio anda. Belum tahu “rules” apa? KLIK artikel ini.


Inflasi UK Paling Tinggi 30 Tahun, BOE Bakal Naikkan Kadar Faedah Lagi?

Kadar inflasi UK sekali lagi mengejutkan pasaran dengan mencatatkan peningkatan lebih tinggi daripada jangkaan pada bulan Disember.
Menurut Pejabat Statistik Negara (ONS), indeks harga pengguna (CPI) UK melonjak ke paras tertinggi hampir 30 tahun pada bulan lepas dengan catatan 5.4% daripada 5.1% pada November. Angka yang dicatatkan juga lebih baik dari jangkaan untuk meningkat 5.2%.
Ini merupakan bacaan tertinggi pernah dicatatkan sejak Mac 1992, di mana sebahagian besarnya didorong oleh peningkatan kos makanan dan minuman; restoran dan hotel; perabot dan barangan rumah; serta pakaian dan kasut.
 Sementara itu, inflasi teras (tidak termasuk harga makanan dan tenaga) pula meningkat kepada 4.2% daripada 4.0% sebelumnya, dan melebihi ramalan pasaran untuk kenaikan 3.9%.
Lonjakan terbaru yang dicatatkan ini mungkin bakal menggoncang pendekatan dasar Bank Pusat England (BOE) sekali lagi, yang sebelum ini telah bertindak menaikkan kadar faedahnya pada bulan lalu.
Reaksi awal yang dipamerkan pound malangnya tidak seagresif seperti yang disangkakan, memperlihatkan mata wang itu didagangkan sedikit berubah pada sekitar harga 1.3600 berbanding USD yang kuat.


Penat Mendaki Ke Puncak Tertinggi, US Dolar Ambil Nafas Dahulu

Pengukuhan mata wang gergasi US dolar sedikit mereda setelah dibuka lebih tinggi pada sesi dagangan Asia hari ini, melihatkannya didagangkan merosot berbanding pesaing utama.
Walaupun institut kewangan dan pasaran bon Amerika Syarikat dan Kanada ditutup pada hari Isnin sempena cuti Hari Buruh, raja mata wang itu berhasil melonjak ke paras ketinggian terbaharu 20 tahun berikutan sentimen berisiko yang membelenggu pasaran.
Antara faktor utama yang mengheret pasaran ke lautan merah adalah tindakan Rusia yang enggan membuka semula saluran paip gas Nord Stream 1 yang pada mulanya ditutup atas alasan penyelenggaraan sejak 31 Ogos.
Hal ini telah mengakibatkan mata wang euro menderita dan menjunam ke paras terendah terbaharu 20 tahun pada Isnin, dihimpit kebimbangan bahawa kemelesetan Eropah akan melanda lebih cepat daripada dijangkakan.
 Sementara itu di UK, Liz Truss berdepan cabaran sukar untuk menyelamatkan ekonomi Britain setelah beliau berjaya memenangi jawatan perdana menteri baharu dengan mengalahkan bekas menteri kewangan Rishi Sunak.
Ekoran kemenangan tersebut, dagangan pound didagangkan lebih tinggi dengan mendahului pasangan mata wang G10 yang lain, disokong oleh harapan terhadap rangsangan Liz Trus untuk mengurangkan tekanan harga di negara itu.
Di sisi lain, dolar Aussie diniagakan sedikit meningkat tetapi pelabur tetap berwaspada menjelang mesyuarat polisi Reserve Bank of Australia (RBA) pada sesi dagangan hari ini.
RBA diramal akan menaikkan kadar faedah sebanyak 50 mata asas, namun apa yang lebih menjadi tumpuan adalah kenyataan susulan daripada bank pusat itu mengenai hala tuju penetapan dasar seterusnya.


Tepati Ramalan! GBP/USD Sambung Turun Cecah $1.2000

Seperti yang dijangkakan penganalisis, pergerakan harga pada carta pasangan mata wang GBP/USD pada Khamis semalam kekal mengikuti corak pergerakan hari sebelumnya.
Harga meneruskan lagi penurunan sehingga mencecah ke paras 1.2000 yang merupakan zon tumpuan harga sebelum ini, menjadi paras sokongan buat harga.
Penurunan telah dijangkakan ekoran tiada perubahan pada situasi pasaran dengan pengukuhan US dolar masih berterusan dan Pound kekal didagangkan suram.
Walaupun terbitan data pertumbuhan ekonomi Amerika Syarikat (AS) sedikit menurun untuk bacaan terbarunya, namun US dolar tidak menunjukkan reaksi yang negatif.
Sesi New York hari ini pula akan memberi tumpuan pada terbitan data perbelanjaan peribadi pengguna AS yang turut akan mempengaruhi pergerakan US dolar.

Pergerakan harga kekal di bawah paras halangan Moving Average 50 (MA50) pada rangka masa 1 jam di carta GBP/USD, menunjukkan pergerakan pada trend bearish.
 Penurunan lebih lanjut akan dijangkakan untuk harga melepasi sokongan 1.2000 sebelum menuju ke zon 1.19000 yang telah dicecah pada dagangan penghujung minggu lalu.
Seterusnya, harga boleh mencecah sehingga paras 1.18000 jika US dolar terus mengukuh menekan harga jatuh lebih rendah.
Sebaliknya jika harga berjaya melonjak pada dagangan sesi-sesi terakhir minggu ini, kenaikan boleh melepasi paras halangan MA50 dan memberi isyarat perubahan awal trend semula.
Paras 1.21000 antara terhampir yang dilihat akan menjadi tumpuan untuk diuji sebelum kenaikan seterusnya berkemungkinan mengatasi ketinggian dicapai pada lonjakan Selasa lalu sekitar 1.21500.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ke Mana Arah Tuju Matawang Utama Pada Sesi Eropah?

Sentimen berhati-hati terus menguasai pasaran ketika sesi Eropah, memperlihatkan dagangan US dolar kekal didagangkan menguat berbanding kebanyakan matawang utama menjelang penerbitan data inflasi AS malam ini.
Ketika penulisan, indeks dolar diniagakan di sekitar harga 93.14 berbanding pesaing utamanya.
Dolar greenback telah meraih keuntungan besar dari data pekerjaan AS yang sangat memberangsangkan minggu lalu, telah meletakkan dagangan euro di ambang paras terendah tahun ini.
Sementara itu, kenaikan hasil perbendaharaan AS 10 tahun yang lebih tinggi juga mengheret matawang yen Jepun untuk turun ke paras terendah lima minggu berbanding US dolar.
 Di samping itu, pasaran sesi Eropah turut menyaksikan Senat AS telah meluluskan kerangka belanjawan bernilai $3.5 trilion yang dicadangkan oleh Presiden Joe Biden. Namun, pasaran tidak member reaksi ketara susulan laporan tersebut.
Tumpuan utama kini diberikan kepada pengeluaran data inflasi AS yang dijangka akan menunjukkan penurunan berbanding bacaan sebelumnya, menandakan kenaikan inflasi telah mula mereda.
Selain itu, pasaran juga akan menyaksikan ucapan pembuat dasar Federal Reserve (Fed)Raphael Bostic dan Esther George bagi mendapatkan petunjuk lanjut mengenai penetapan dasar monetari bank pusat akan datang.
Dalam pada itu, matawang pound susut ke tahap terendah dua minggu berbanding USD yang kuat, di tengah kebimbangan mengenai isu Brexit, di mana kerajaan UK mungkin akan memperluaskan kuasa daruratnya untuk trak yang menuju ke Perancis dalam usaha menggunakan hak Brexit.


Adakah Pengukuhan Sterling Mampu Catatkan Paras Ketinggian Terbaru Pada GBP/JPY?

Pound Sterling pada dagangan semalam berjaya mendapatkan tempat yang selesa dalam pasaran setelah sentimen Brexit masih memberikan faktor yang positif. Laporan perkembangan terbaru Brexit, Perdana Menteri Britain Theresa May mempertimbangkan cadangan untuk menangguhkan pengunduran Britain dari Kesatuan Eropah yang dijadualkan pada 29 Mac nanti.
Dalam laporan tersebut, PM May memberikan cadangan penangguhan Brexit untuk mengelakkan situasi UK keluar dari Kesatuan Eropah tanpa sebarang perjanjian pada bulan hadapan. Beliau juga dijangka akan membenarkan ahli kabinet bermesyuarat untuk perbincangan berkenaan penangguhan tersebut pada hari ini.
Sementara Sterling berjaya mengukuh, sebaliknya yang berlaku pada matawang safe-haven Yen. Yen terus terkesan ekoran daripada perkembangan positif rundingan dagang AS-China.
Selain itu juga, Gabenor Bank of Japan (BoJ), Kuroda dalam kenyataannya di sidang parlimen Jepun membicarakan tentang isu ekonomi di China. Pertumbuhan ekonomi di China dilihat semakin bergerak perlahan dan akan turut memberi kesan terhadap sektor eksport di Jepun.
Bebanan terus dirasai apabila berkemungkinan bakal ada kenaikan pada cukai jualan untuk tahun ini di Jepun. Bank pusat akan memantau kesan kenaikan cukai jualan tersebut terhadap ekonomi yang turut dipengaruhi daripada perubahan sentimen pengguna, pekerjaan dan keadaan pendapatan semasa.
Dilihat pergerakan harga pada chart pasangan matawang GBP/JPY, harga telah breakout zon resistance 145.00 dan terus bergerak ke paras lebih tinggi pada dagangan New York semalam.
 Bersambung pada dagangan sesi Asia hari ini pula melihatkan harga cuba menguji paras resistance pada 145.800 namun masih gagal untuk melepasinya sebelum menunjukkan penurunan dengan pergerakan yang perlahan pada lewat dagangan sesi Asia.
Lihat gambar chart GBP/JPY di  bawah untuk membantu memberi anda sedikit idea untuk peluang posisi dagangan dengan kawalan risiko yang bersesuaian.

Lihat juga paras support dan resistance pada indicator Moshed Magic Line yang turut menjadi tumpuan harga pada chart GBP/JPY ini.
Paras support: 144.573, 143.724, 143.180.
Paras resistance: 145.966, 146.510, 147.359.


Sentimen & News Penting Sepanjang Minggu Ini (30 Januari – 3 Februari 2017)

US Dollar didagang bercampur-campur bagi minggu pertama pentadbiran Donald Trump. Minggu seterusnya bakal bermula agak sibuk dengan pengumuman keputusan kadar dari Jepun, Amerika Syarikat dan UK, data KDNK dri Kanada serta NFP. Berikut adalah butiran event yang bakal menggerakkan pasaran minggu ini.
1.Pengumuman Kadar Jepun : 31 Januari 2017 (Selasa, Tentatif)
Bank of Japan telah mengekalkan kadar pada mesyuarat Disember, selaras dengan jangkaan pasaran. Dalam masa yang sama, bank ini turut mengatakan bahawa pembelian ETF akan diteruskan pada kadar tahunan sebanyak 6 Trillion Yen. Harga pengguna meningkat untuk kali yang pertama dalam tempoh sembilan bulan, sementara data inflasi meneruskan penurunan. Tambahan lagi, data eksport menurun sedikit pada setiap tahun, menandakan aktiviti ekonomi yang lebih kukuh di seluruh dunia.

 Data KDNK Kanada : 31 Januari 2017 (Selasa, 9.30 malam)

KDNK Kanada menguncup dengan tidak dijangka pada bulan Oktober sebanyak 0.3 peratus berikutan kelembapan dalam pengeluaran. Poloz berharap bahawa angka non-energy eksport akan kembali pulih selepas junaman komoditi pada tahun 2014. Ekonomi Kanada dijangka berkembang sebanyak 0.3 peratus pada bulan November.

 Indeks Keyakinan Pengguna AS : 31 Januari 2017 (Selasa, 11.00 malam)

Data ini meningkat mendadak pada bulan Disember kepada paras tertinggi sejak Ogos 2001 memandangkan rakyat Amerika semakin yakin dengan prospek persekitaran. Indeks ini meningkat kepada 113.7 berbanding angka sebelumnya sebanyak 109.4. Bacaan dijangka lebih baik berikutan ukuran jangkaan pengguna bagi tempoh enam bulan meningkat sebanyak 105.5, yang tertinggi sejak 2003. Amerika mempunyai harapan yang tinggi terhadap Trump yang dijangka bakal membawa ekonomi AS ke paras tertinggi yang baru.

 NFP Amerika Syarikat : 1 Februari 2017 (Rabu, 9.15 malam)

Sektor swasta menambah 153,000 pekerjaan pada bulan Disember berbanding ramalan awal pasaran. Pakar ekonomi menjangkakan laporan NFP ADP akan menunjukkan peningkatan sebanyak 171,000 pekerjaan. Keuntungan gaji swasta bulanan pula menunjukkan tambahan daripada ramalan pasaran.

 Laporan Pembuatan PMI Amerika Syarikat : 1 Februari 2017 (Rabu, 11.00 malam)

Indeks pembuatan ISM meningkat daripada 1.5 mata pada bulan Disember, meningkat kepada rekod tertinggi dalam tempoh dua tahun. Data pesanan baru antara yang menunjukkan peningkatan ketara secara keseluruhan sebanyak 7.2 mata. Data dijangka meningkat kepada 55 mata bagi bulan Januari.

 Inventori Minyak Mentah AS : 1 Februari 2017 (Rabu, 11.30 malam)

Inventori minyak mentah meningkat sebanyak 2.93 juta tong pada minggu berakhir 20 Januari lalu kepada 488.3 juta tong. Jumlah ini menunjukkan peningkatan sebanyak 5.3 peratus berbanding tempoh sama tahun lepas. Purata jumlah bekalan sejak minggu lepas ialah 19.0 juta tong sehari, turun sebanyak 300,000 tong sehari.

 Mesyuarat FOMC AS : 2 Februari 2017 (Khamis, 3.00 pagi)

Rizab Persekutuan telah memutuskan untuk menaikkan kadar pada bulan Disember lalu. Kadar dana persekutuan telah meningkat sebanyak 25 mata asas daripada 0.50 kepada 0.75 peratus. Ini merupakan kenaikan kedua dalam tempoh sedekad. Fed telah merancang untuk menaikkan kadar secara beransur-ansur sesuai dengan perkembangan ekonomi. Presiden Donald Trump juga dalam masa yang sama telah berjanji untuk mengurangkan cukai bagi syarikat dan individu dan melabur ke dalam infrastruktur. Langkah ini dijangka akan merangsang pertumbuhan ekonomi dan inflasi di samping menyokong pendapatan syarikat.


GBP/USD Sasar Untuk Tembus Rintangan $1.4200 Semula

Penyusutan semula US dolar selepas reaksi pasaran terhadap laporan pekerjaan NFP AS pada Jumaat lalu kembali menyokong semula kenaikan harga pada carta pasangan mata wang GBP/USD daripada mengalami penurunan.
Prestasi mata wang Pound pada minggu lalu dijejaskan oleh laporan kemunculan varian Coronvirus terbaru yang dilihat akan menjejaskan pemulihan ekonomi.
Namun, Perdana Menteri UK Boris Johnson dalam kenyataan terbaru memaklumkan berdasarkan data-data ekonomi semasa, pelaksanaan pelonggaran sekatan ekonomi tidak akan terhalang.
Ini memberikan sentimen positif untuk ekonomi UK beroperasi sepenuhnya kembali pada 21 Jun ini.

Bersambung pada dagangan minggu ini, paras 1.42000 dilihat masih menjadi zon rintangan pada carta GBP/USD yang perlu harga tembusi.
Kenaikan harga yang berjaya melepasi zon tersebut dijangka untuk menuju paras ketinggian terbaru pada 1.43000.
 Mencapai paras tersebut akan merekodkan paras tertinggi harga yang berjaya capai sejak dagangan April 2018.
Namun, jika harga kembali membuat penurunan semula, paras 1.41000 kekal menjadi zon support harga seperti minggu-minggu sebelum ini.
Jika zon tersebut gagal menyokong kenaikan semula, penurunan lebih rendah dilihat akan menuju paras support lebih rendah pada sekitar 1.4000.
Bagi mata wang Pound, pelabur akan memberi tumpuan bagi terbitan data pertumbuhan Keluaran Dalam Negara Kasar (KDNK) UK pada Khamis nanti.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Akhirnya! Emas Dah Pecah Tembok $1,800

Kenaikan tinggi harga emas dalam pasaran pada penghujung minggu ini terus memberi sinaran terhadap harapan pelabur komoditi dengan corak bullish yang positif.
Keputusan mesyuarat polisi beberapa bank pusat utama pada Khamis semalam khususnya Bank of England (BOE) dan European Central Bank (ECB) yang dinilai hawkish telah menenggelamkan perhatian terhadap mesyuarat FOMC sebelum itu.
Walaupun Federal Reserve (Fed) menyampaikan keputusan mesyuarat yang bernada hawkish, namun US dolar sebaliknya bergerak lemah dalam pasaran.
Selain memberi ruang untuk mata wang utama lain melonjak, situasi tersebut turut dimanfaatkan oleh emas untuk mencatatkan lonjakan nilai dalam pasaran.
Pada carta harga XAU/USD yang mengukur nilai emas berbanding US dolar semalam telah menyaksikan harga melonjak sehingga ke paras 1800.00 semula selepas penurunan harga ketika mesyuarat FOMC menguji zon sokongan harga pada 1760.00.
Terus positif, dagangan yang bersambung pada sesi Asia pagi Jumaat kekal meneruskan kenaikan di atas paras 1800.00 namun momentum kenaikan dilihat lebih perlahan berbanding dagangan Khamis.
 Zon 1810.00 dihampiri pada dagangan yang bersambung di sesi Eropah, untuk harga menguji ketinggian yang dicapai pada 26 November lalu.
Penganalisis melihat jangkaan kenaikan diteruskan menuju ke paras 1830.00 sekiranya trend bullish emas masih berjaya dikekalkan.
Sebaliknya harga boleh menjunam semula jika US dolar kembali mengukuh semula dan memberi tekanan terhadap dagangan emas.
Penurunan di bawah paras 1800.00 semula bakal mendorong kejatuhan lebih rendah menuju zon support 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


6 Berita Forex Penting Tumpuan Pasaran Minggu Ini (30 Nov – 4 Dis 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan dan Perkhidmatan China (Isnin 9.00 Pagi): Kedua-dua bacaan data untuk pembuatan dan perkhidmatan di China mencatatkan angka yang meningkat untuk bulan November memberi isyarat aktiviti ekonomi sedang dalam prestasi yang baik.
Mesyuarat Polisi Bank Pusat Australia (Selasa 11.30 Pagi): Reserve Bank of Australia (RBA) dijangka akan mengekalkan kadar faedah pada 0.10% selepas menurunkan ke paras terendah tersebut pada mesyuarat sebelum ini. Pelabur akan meneliti kenyataan susulan berkenaan polisi bank pusat selanjutnya.
 Data PMI Pembuatan AS Tinjauan ISM (Selasa 11.00 Malam): Sektor pembuatan di Amerika Syarikat kekal menunjukkan prestasi baik walaupun ekonomi terbesar di dunia itu sedang berdepan risiko penularan pandemik. Bacaan terbaru dijangka tidak banyak berubah selepas bacaan sebelum ini mencatatkan pengembangan ke paras tertinggi sejak Disember 2018.
Data Keluaran Dalam Negara Kasar Australia (Rabu 8.30 Pagi): Pertumbuhan KDNK bagi suku ketiga di Australia diramalkan kembali meningkat selepas mencatatkan kejatuhan sehingga -7.0% pada suku sebelumnya yang telah mendorong bank pusat terus meningkatkan pelonggaran polisi.
Laporan Data Pekerjaan NFP AS (Jumaat 9.30 Malam): Menjadi data tumpuan pada minggu pertama setiap bulan, data pekerjaan NFP AS akan memberikan gambaran sektor buruh yang memberi impak ketara pada pasaran kewangan. Bilangan pekerjaan untuk bulan November dijangka sedikit susut.
Laporan Data Pekerjaan Kanada (Jumaat 9.30 Malam): Turut diterbitkan bersama data NFP adalah laporan pekerjaan di Kanada. Setelah mencatatkan pertambahan pekerjaan ketara pada Jun lalu, angka bacaan mula menunjukkan corak menurun sehingga penghujung tahun.


Terima Kasih Fed, USD Lompat Lebih Jauh!

Raja mata wang US dolar mendaki ke paras tertinggi satu bulan, disokong oleh kenyataan beberapa pembuat dasar Federal Reserve (Fed) mengenai keperluan untuk menaikkan kadar faedah selanjutnya untuk mengawal inflasi yang tinggi.
Presiden Fed St Louis, James Bullard berkata beliau cenderung untuk menyokong kenaikan kadar faedah sebanyak 75 mata asas buat kali ketiga berturut-turut pada bulan September.
Sementara, Presiden Fed San Francisco, Mary Daly pula memberitahu kenaikan sebanyak 50 atau 75 mata asas pada bulan depan adalah wajar untuk mendapatkan kadar berada sedikit di atas 3% menjelang akhir tahun ini dan lebih tinggi pada 2023.
US dolar sebelum ini telah menokok tinggi selepas laporan minit mesyuarat FOMC dikeluarkan di mana para pembuat dasar menyatakan keperluan untuk kenaikan selanjutnya tetapi keputusan tersebut bergantung pada data yang akan dikeluarkan.
 Walaupun kedengaran kurang hawkish, kenyataan daripada beberapa pembuat dasar kembali menyokong pandangan bahawa bank pusat itu akan meneruskan kenaikan kadar faedah sehingga inflasi turun dengan ketara.
Meneliti pergerakan mata wang Eropah, euro susut lebih rendah dengan pergerakan kembali menuju kepada harga pariti (€1=$1) pada sesi Asia.
Dagangan pound juga parah, menyaksikan mata wang itu didagangkan di bawah paras harga 1.2000 berbanding US dolar.
Mata wang berkaitan komoditi, dolar Aussie, New Zealand dan Kanada juga tergelincir lebih jauh ke paras terlemah satu bulan berbanding dolar greenback.


Aussie dan Kiwi Melemah, Greenback Masih Dalam Momentum Bertahan

Dollar Australia dan New Zealand bergerak lebih rendah pada Khamis apabila permintaan bagi matawang Amerika Syaraikt terus disokong gara-gara data pekerjaan yang dikeluarkan positif sebelum ini.
AUD/USD menjunam sebanyak 0.12 peratus kepada 0.7518, tidak jauh dari paras terendah dalam tempoh enam minggu.
AUD/USD, 30 minit
US Dollar mula mendapat rentak untuk melonjak sejurus selepas data gaji ADP dikeluarkan positif dengan pertambahan 298,000 pekerjaan berbanding ramalan peningkatan sebanyak 190,000.
Bacaan ini juga merupakan peningkatan terbesar di dalam sektor swasta sejak Mac 2006.
 Namun begitu, tumpuan masih  diberikan kepada data pekerjaan NFP yang akan dikeluarkan pada Jumaat bagi mengukuhkan lagi jangkaan kenaikan kadar yang akan dipersetujui minggu depan.
NZD/USD menjunam sebanyak 0.22 peratus kepada 0.6899.
NZD/USD, 30 minit
Dalam sesi ini, US Dollar Index yang mengukur kekuatan US Dollar berbanding enam matawang yang lain dikatakan berada pada paras stabil.
Jepun Cuba Elakkan Isu Kontroversi Dari Dibincangkan di Dalam Dialog Ekonomi Dengan AS!


AS Dolar Di Paras 3 Bulan Terendah Selepas FOMC, Tumpuan Beralih Kepada Mesyuarat Bank of England

Matawang Kiwi hari ini bermula dengan baik sejurus sahaja data pertumbuhan KDNK dikeluarkan. Bacaan tahunan untuk suku tahun pertama 2019 mencatatkan kenaikan 2.5% daripada 2.3% pada tempoh sebelum ini dan sejajar dengan ramalan pasaran untuk 2.5%.
Seterusnya, Keputusan mesyuarat dua hari polisi monetari oleh bank pusat Jepun diputuskan hari ini dengan Bank of Japan (BOJ) mengekalkan kadar faedah di paras -0.10% seperti sebelum ini sementara sasaran hasil pulangan kerajaan 10-tahun JGB kekal di paras sifar. Tiada sebarang pergerakan signifikan yang berlaku terhadap matawang Yen.
Secara keseluruhannya, sentimen pasaran Asia hari ini ditutup dengan tinggi, mengikuti kenaikan di pasaran Wall Street semalam selepas Federal Reserve mengekalkan kadar faedahnya dan mengisyaratkan kemungkinan untuk penurunan kadar faedah di negara itu.
 Susulan tindakan Federal Reserve semalam, matawang AS Dolar merosot ke paras terendah dalam tempoh 3 bulan berbanding matawang-matawang utama yang lain.
Dalam perkembangan pasaran Eropah pula, data jualan runcit di United Kingdom jatuh sebanyak 0.5% pada bulan Mei 2019, menyambung lagi penurunan -0.1% pada bulan sebelumnya. Ia adalah penurunan bulanan kedua berturut-turut dan paling curam sejak Disember.
Tumpuan pasaran menjelang malam ini akan beralih kepada mesyuarat Bank of England yang dijadualkan pada jam 7:00 petang sebentar nanti. Penganalisis pasaran menjangkakan prospek hawkish oleh Bank of England (BOE) pada mesyuarat polisi kali.


BNM Kekalkan Kadar OPR 3.00%, Jangkaan Positif Pada 2017

Bank Negara Malaysia (BNM) melalui Monetary Policy Committee (MPC) mengekalkan kadar OPR (Overnight Policy Rate) di paras 3.00% dalam mesyuaratnya sebentar tadi.
Dalam kenyataan awal, BNM menyatakan ekonomi global terus mengukuh di mana aktiviti perindustrian dan perdagangan global melebihi unjuran yang telah dibuat sebelum ini.
Di Asia, pertumbuhan dijangka akan dipandu oleh aktiviti domestik dan juga pengukuhan permintaan dari luar. Menurut BNM, risiko terhadap pertumbuhan global adalah daripada ketidaktentuan politik dan polisi negara-negara ekonomi terbesar dunia di samping faktor geopolitik dan volatility (naik-turun) harga komoditi.
 Dari segi domestik, ekonomi Malaysia merekod prestasi lebih baik dari jangkaan pada suku pertama. Pertumbuhan didorong oleh permintaan domestik dan juga eksport ke luar negara. Dari segi pelaburan pula banyak disumbangkan oleh sektor pembinaan dan juga pengembangan kapasiti dalam sektor pembuatan dan perkhidmatan.
Menurut BNM, secara keseluruhan ekonomi dijangka akan mencatat pertumbuhan lebih tinggi pada 2017.
Inflasi teras ketika ini bergerak sederhana kepada 3.9% pada Mei berikutan kejatuhan harga minyak mentah dunia pada tempoh tersebut. Inflasi dijangka akan terus bergerak sederhana pada separuh kedua 2017. Menurut BNM lagi, inflasi teras (Core-CPI) akan lebih kukuh jika permintaan domestik meningkat.


GBP/USD Terus Bergaya Dalam Catat Paras Ketinggian Terbaharu

Berita yang memberangsangkan daripada beberapa perbincangan untuk selesaikan krisis Brexit dilihat terus mempengaruhi momentum matawang Pound untuk kekal mengukuh sepanjang bulan Disember.
Yakni yang mana apabila kesatuan Eropah (EU) dan UK dilaporkan telah mencapai kata sepakat dalam meningkatkan kuota pekerja Britain berkaitan isu nelayan yang akan berkuatkuasa bermula April 2022.
Matawang USD juga pula seakan memapar sedikit penguasaan setelah mendapat sokongan daripada kecairan matawang rendah dan berkait kepada spekulasi langkah tapering oleh Federal Reserve (Fed).

Pergerakan harga pada carta pasangan matawang GBP/USD yang baharu sahaja ingin meneruskan lagi kenaikan tampaknya sedikit terencat di awal sesi New York semalam (Selasa) untuk kembali mendatar.
Akan tetapi kedukaan tersebut tidak lah begitu terluka setelah keupayaan harga tampaknya telah pun sempat membuat paras ketinggian yang terbaharu sepanjang tempoh masa 6 minggu sekitar 1.34600.
 Bertitik tolak bahawa pergerakan harga kekal meneruskan aksi mendatar itu ketika awal sesi Asia hari ini (Rabu) dan terus didagangkan di paras halangan Moving Average 50 (MA50) pada timeframe 1 jam.
Walau bagaimanapun paras ketinggian 1.34600 bakal menjadi paras tumpuan awal yang akan dicapai andai kata harga kekal menterjemahkan prestasi cemerlang dalam membuat kenaikan yang lebih gah.
Demikian kemungkinan yang besar untuk pergerakan harga mengekalkan trend kenaikan adalah bakal mempamerkan keupayaan untuk harga mampu catat pendakian ke zon rintangan terdekat di 1.35000.
Secara khususnya sasaran mungkin bakal juga diletakkan pada paras ketinggian yang diuji sebelum ini sekitar 1.33640 sekiranya harga kekal susut dan sekali gus akan memberi permulaan corak downtrend.
Manakala zon RBS (resistance become support) 1.33000 mungkin akan dijadikan sebagai sasaran yang berikutnya jikalau pergerakan harga susut lebih rendah menjelang penutup suku keempat tahun 2021.
Lihat gambar carta harga pasangan matawang GBP/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GOLD Melonjak Untuk Hari Ke-2, Bakal Teruskan Kenaikan?

Harga emas pamerkan kenaikan untuk hari kedua berikutan sentimen pasaran yang masih berisiko selepas laporan ujian vaksin AstraZeneca dihentikan selepas peserta mengalami sakit.
Namun sentimen pasaran yang semakin menunjukkan pemulihan berikutan pasaran saham dan pasaran minyak mentah kembali stabil, bakal memberi tekanan semula terhadap dagangan emas.
Emas sebagai aset safe-haven akan mengalami penurunan jika sentimen pasaran akan terus pamerkan pemulihan susulan pelabur akan beralih ke arah pelaburan berpulangan tinggi.
Namun, buat waktu ini harga emas masih lagi menunjukkan momentum kenaikan jika diperhatikan pada carta harga XAU/USD.
Harga yang gagal mencecah paras 1900.00 pada Selasa lalu kembali melonjak semula dan kini harga telah bergerak di atas paras sokongan Moving Average 50 (MA50) pada rangka masa 1 jam pergerakan harga yang memberi isyarat awal trend bullish.
Kenaikan sehingga sesi New York semalam kembali semula mencapai ketinggian 1950.00 pada zon SBR (support become resistance).
 Pergerakan harga pada sesi Asia hari ini sehingga bersambung di sesi Eropah mendatar dan perlahan di bawah zon SBR tersebut.
Harga dijangka akan meneruskan kenaikan lebih tinggi menuju paras tumpuan pada 1975.00 sebelum ke paras ketinggian 2000.00 semula.
Sebaliknya jika harga membuat penurunan, paras support pada 1900.00 semula sebelum pelabur nantikan reaksi harga di paras tersebut untuk menentukan arah pergerakan selanjutnya.
Pelabur juga melihat mesyuarat bank pusat Eropah (ECB) sebentar nanti akan turut memberi kesan terhadap pergerakan US dolar dan juga dagangan emas.
Lihat gambar carta pasangan matawang XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Bangkit Dari Jatuh, GBP/USD Selamba Pacak 160 Pips Semalam

Terbitan data sektor pembuatan dan perkhidmatan Amerika Syarikat (AS) yang suram pada sesi New York semalam telah membuatkan mata wang US dolar gagal untuk mengekalkan pengukuhan yang dipamerkan sejak dagangan minggu lalu lagi bersambung ke awal minggu ini.
Data PMI perkhidmatan AS yang susut ke paras 44.1 mata bagi bulan Ogos menunjukkan penguncupan yang paling ketara sejak Mei 2020. Sementara, sektor pembuatan pula dilihat menyusut kepada 51.3 mata mencerminkan pertumbuhan dalam sektor pembuatan juga adalah yang rendah sejak Julai 2020.
Manakala mempengaruhi mata wang Pound pada sesi Eropah sebelumnya, bacaan awal bagi data pembuatan dan perkhidmatan (PMI) UK dilihat turut menyusut berbanding bulan lalu dengan sektor pembuatan UK yang jatuh kepada 46.0 mata untuk Ogos menandakan penguncupan pertama dalam aktiviti kilang sejak Mei 2020.
Pakar ekonomi meramalkan inflasi UK akan melonjak kepada 18.6% menjelang permulaan 2023 disebabkan oleh harga gas borong yang melambung tinggi, selepas bacaan inflasi pada Julai yang berada pada paras tertinggi terbaru 40 tahun pada catatan 10.1%.

Menilai pergerakan harga pada carta pasangan GBP/USD, yang pada awalnya bergerak sedikit mendatar di atas paras halangan 1.17600 pada awal sesi Asia semalam kemudiannya menunjukkan penurunan di sesi Eropah ke paras 1.17200 mencatatkan paras terendah terbaru 2 tahun sejak Mac 2020.
Namun, harga telah ketara melantun semula pada dagangan sesi berikutnya selepas reaksi pasaran terhadap data ekonomi AS yang diterbitkan menyaksikan kenaikan harian sekitar 160 pips telah dicatatkan harga.
Lonjakan tersebut dilihat menyentuh paras 1.18800 yang menjadi rintangan buat harga sebelum harga menyusut semula menutup sesi dagangan New York di sekitar 1.18300.
 Bersambung pada sesi Asia hari ini (Rabu), harga bergerak perlahan dan sedikit menyusut bermain di atas paras sokongan terbaru pada 1.18000 dengan paras sokongan Moving Average 50 (MA50) pada rangka masa 1 jam di carta GBP/USD menjadi tumpuan pelabur untuk diuji oleh harga.
Sekiranya harga berjaya mengekalkan pengukuhan dan menyambung lonjakan semula dari 1.18000 dan paras sokongan MA50 tersebut, kenaikan harga yang berlaku bakal mengintai semula paras halangan 1.18800 yang diuji pada lonjakan semalam dan berkemungkinan boleh melepasinya untuk isyarat memulakan pergerakan trend bullish.
Harga yang berjaya melepasi paras halangan tersebut dijangka untuk meningkat ke paras-paras tumpuan seterusnya menuju sekitar 1.19400 sebelum ke zon tumpuan 1.20000.
Sebaliknya jika harga tidak berjaya meneruskan pengukuhan tersebut dan harga bergerak di bawah paras sokongan MA50 dan 1.18000, harga bakal dijangkakan untuk menyusut ke paras yang lebih rendah menyambung kembali trend penurunan yang dipamerkan sebelum ini.
Penyusutan harga yang seterusnya dijangkakan mengatasi paras terendah dicecah semalam sekitar 1.17200 sebelum harga mencatatkan paras terendah 2 tahun yang terbaru lagi dengan sasaran utnuk menuju sehingga 1.16000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Sambung Gelongsor Lagi 100 Pips Di Awal Minggu

US dolar berjaya menundukkan mata wang Pound pada sesi dagangan awal minggu ini selepas berjaya mengekalkan momentum pengukuhan yang dimulakan pada penghujung minggu lalu.
Peningkatan US dolar telah disokong oleh faktor perubahan sentime pasaran yang kembali dinilai berisiko (risk-off) ekoran pelabur meneliti terbitan data ekonomi China pada awal minggu semalam dengan bacaan angka yang lebih merosot berbanding ramalan.
Oleh itu, pasaran memberi kelebihan kepada mata wang safe-haven termasuk US dolar yang kini telah kembali mengukuh memberikan tekanan kepada mata wang utama yang lain dalam pasaran termasuk Pound.
Pelabur berwaspada untuk dagangan Pound menantikan terbitan laporan data pekerjaan UK di awal sesi Eropah sebentar lagi sebelum data inflasi UK pada Rabu yang bakal diterbitkan dilihat akan menjadi pemacu bagi pergerakan mata wang Britain itu.

Perhatikan pergerakan harga pada carta pasangan mata wang GBP/USD, dilihat harga telah membuat penurunan harian sekitar 100 pips pada awal minggu semalam susulan pengukuhan berterusan oleh US dolar yang menekan harga ke paras lebih rendah.
Penurunan harga yang berjaya melepasi paras halangan harga 1.21000 telah mencecah ke paras terendah harian sekitar 1.20500 semalam sebelum melantun naik semula menguji paras 1.21000 kembali yang kini telah menjadi rintangan terbaru buat harga.
 Harga kemudiannya membuat penurunan semula untuk kekal bergerak di bawah paras halangan harga Moving Average 50 (MA50) pada rangka masa 1 jam di carta GBP/USD untuk menunjukkan trend bearish masih dikekalkan.
Pergerakan harga mendatar bersambung ke sesi Asia pagi ini (Selasa), namun dengan corak yang dipaparkan pelabur menjangkakan penurunan bakal diteruskan menuju ke zon support 1.20000 pula di mana sebelum ini menjadi zon lantunan harga ketika diuji pada dagangan awal Ogos lalu.
Penyusutan harga yang lebih rendah dan berjaya melepasi zon tersebut seterusnya bakal dilihat ke paras-paras tumpuan berikutnya pada 1.19400 dan 1.18800.
Sekiranya harga gagal meneruskan penyusutan yang lebih rendah sebaliknya mempamerkan kenaikan semula, rintangan pada 1.21000 akan kembali menjadi tumpuan untuk diuji sebelum memberi isyarat perubahan trend setelah kenaikan diteruskan melepasi paras halangan MA50.
Untuk kenaikan seterusnya, harga bakal mensasarkan pada paras-paras tumpuan sebelum ini seperti pada rintangan 1.22000 sebelum menuju pula ke zon ketinggian pada 1.23000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fokus Pada Data Inflasi UK, GBP/USD Menghampiri Semula Paras Tertinggi 1.32

Pasangan matawang GBPU/USD turun mengambil harga bid (permintaan) yang baru di sesi Asia kemudian pulih semula selepas jatuh daripada paras tertinggi sebulan yang lalu.
Semalam, pasangan matawang ini menyentuh paras intraday tertinggi 1.3222 namun gagal untuk kekal  berikutan dolar US mengukuh dan pulih. Harga tutup di sekitar paras 1.3165-60.
British pound mendapat tarikan hari ini disokong oleh perkembangan positif terhadap jadual rang undang-undang Brexit. Parlimen UK telah meluluskan rang undang-undang pengeluaran EU dengan 326 undian berbanding 290. Greenback yang mengukuh, menyekat sterling untuk naik lebih tinggi dan fokus beralih kepada data inflasi UK pada jam 4.30 petang ini.
Para pelabur minggu ini juga akan meneliti data pekerjaan UK pada hari Rabu serta keputusan polisi monetari bank pusat England (BoE) pada hari Khamis yang mana kedua-dua memainkan pernanan penting bagi menentukan arah GBP/USD yang lebih jelas.
 Paras teknikal GBP/USD
Harga GBP/USD sekarang menghampiri resistance 1.3200, di mana pasaran mungkin mencari penawaran (supply) yang baru di sekitar 1.3220-25.
Jika harga melepasi dan tutup di atas atas paras resistance signifikan 1.3225, mungkin akan menolak GBP/USD naik lebih tinggi ke paras tertinggi awal bulan Ogos yang lulu di sekitar kawasan resistance 1.3265-70
Sebaliknya, paras 1.3160-50 ketika ini dilihat sebagai paras sokongan (support) sementara, dan jika dipecahkan akan meneruskan pembetulan harga kearah 1.3100.
Analisa Teknikal Mingguan 11 September – 15 September 2017